pythainlp/thai-wiki-dataset-v4 huggingface dataset:
วัดทุ่งเศรษฐี (กรุงเทพมหานคร)

วัดทุ่งเศรษฐี เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงดอกไม้ เขตประเวศ กรุงเทพมหานคร อยู่ใกล้กับมหาวิทยาลัยรามคำแหง 2
เดิมบริเวณที่ตั้งวัดนั้นเป็นท้องนาซึ่งชาวบ้านทำนาได้ผลดีจนเรียกกันติดปากว่า "ทุ่งเศรษฐี" เมื่อ พ.ศ. 2528 นางแสวง พัตบุญมา ได้มีจิตศรัทธาบริจาคที่นาเนื้อที่ 18 ไร่ 81 ตารางวา เพื่อถวายให้เป็นที่สร้างวัด การก่อสร้างวัดทุ่งเศรษฐีเริ่มขึ้นตั้งแต่วันที่ 28 เมษายน พ.ศ. 2528 และได้ดำเนินการเรื่อยมา นางแสวงเป็นผู้ขออนุญาตสร้างวัด สมเด็จพระธีรญาณมุนี (สนิธ เขมจารี) กรรมการมหาเถรสมาคม เจ้าคณะภาค 1 และเจ้าอาวาสวัดปทุมคงคา เป็นประธานอุปถัมภ์การก่อสร้างวัด และหลวงพ่อเณร ญาณวินโย ย้ายจากวัดสลุดมาดำเนินการตั้งวัด โดยเริ่มต้นเป็น สำนักสงฆ์ทุ่งเศรษฐี จนกระทั่งได้รับการประกาศตั้งเป็นวัดในวันที่ 13 ตุลาคม พ.ศ. 2529
ในปัจจุบันวัดทุ่งเศรษฐีเน้นการเผยแผ่พระพุทธศาสนาในด้านวิปัสสนากรรมฐาน มีการจัดงานเทศกาลงานบุญประจำปีในวันสำคัญทางศาสนาโดยมีประชาชนในหมู่บ้านทุ่งเศรษฐีและใกล้เคียงเข้าร่วมพิธีพร้อมกับพระภิกษุสามเณร ปูชนียวัตถุที่สำคัญของวัดคือ "หลวงพ่อทุ่งเศรษฐี" ปัจจุบันพระราชพัฒนโสภณ (วินัย ญาณวินโย) ดำรงตำแหน่งเจ้าอาวาส
วัดสุขใจ

วัดสุขใจ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงสามวาตะวันออก เขตคลองสามวา กรุงเทพมหานคร มีที่ดินตั้งวัด 12 ไร่ 31 ตารางวา อาณาเขตทิศเหนือยาว 1 เส้น 18 วา 2 ศอก ติดต่อกับที่ดินเอกชน ทิศตะวันออกยาว 7 เส้น 10 วา ติดต่อกับลำรางและที่ดินเอกชน ทิศใต้ยาว 2 เส้น 16 วา ติดต่อกับคลองสองตะวันออก และทิศตะวันตกยาว 7 เส้น 6 วา ติดต่อกับลำรางและที่ดินเอกชน
วัดสุขใจตั้งขึ้นเมื่อ พ.ศ. 2440 โดยมีนายสุขเป็นผู้อุทิศที่ดินสร้างวัด เมื่อสร้างเสร็จตั้งชื่อวัดว่า วัดสุขศรีตรีราษฎร์ศรัทธาธรรม ต่อมาเปลี่ยนชื่อมาเป็น "วัดสุขใจ" และใช้มาชื่อนี้จนถึงปัจจุบัน วัดได้รับพระราชทานวิสุงคามสีมาเมื่อ พ.ศ. 2448 เขตวิสุงคามสีมากว้าง 10 เมตร ยาว 16 เมตร ปัจจุบัน พระครูมนูญวรธรรม (เดชา) ดำรงตำแหน่งเจ้าอาวาส
พื้นที่ตั้งวัดเป็นที่ราบลุ่ม ด้านหน้าวัดอยู่ทางทิศใต้ มีคลองสองตะวันออกผ่าน อาคารเสนาสนะได้แก่ อุโบสถ กว้าง 7 เมตร ยาว 19 เมตร เป็นอาคารคอนกรีตเสริมเหล็ก ฝาผนังก่ออิฐถือปูน กุฏิสงฆ์ จำนวน 12 หลัง หอสวดมนต์ เป็นอาคารคอนกรีต และศาลาการเปรียญ เป็นอาคารไม้ใต้ถุนสูง
วัดเจียระดับ

วัดเจียระดับ เป็นวัดราษฎร์สังกัดคณะสงฆ์ธรรมยุติกนิกาย ตั้งอยู่ในแขวงลำผักชี เขตหนองจอก กรุงเทพมหานคร ปัจจุบันพระครูสุภัทรวิหารการ (เกียรติศักดิ์ ฐิติโก) ดำรงตำแหน่งเจ้าอาวาส
วัดเจียระดับเดิมมีฐานะเป็น สำนักสงฆ์เจียระดับ ซึ่งได้รับการถวายที่ดินจากตาวินและยายเล็กเมื่อ พ.ศ. 2523 นายสุทิน พาหุกุล เป็นผู้ขออนุญาตสร้างวัดกับทางราชการ และกระทรวงศึกษาธิการประกาศตั้งเป็นวัดเมื่อวันที่ 13 ตุลาคม พ.ศ. 2529 จากนั้นมีการส่งพระมาอยู่ที่วัด 4–5 รูป แต่อยู่ไม่ได้เพราะมีความลำบากมาก สมเด็จพระมหาวีรวงศ์ (วิน ธมฺมสาโร) จึงส่งพระครูสุภัทรวิหารการมาเป็นเจ้าอาวาส ท่านได้ดำเนินการสร้างวัดต่อมา จนกระทั่งวันที่ 30 พฤศจิกายน พ.ศ. 2561 พระครูสุภัทรวิหารการได้ละสังขารไปและมีพิธีพระราชทานเพลิงศพเมื่อวันที่ 23 มีนาคม พ.ศ. 2562 พระครูสังฆรักษ์เกียรติศักดิ์ ฐิติโก หลานของพระครูสุภัทรวิหารการ ได้เข้ารับตำแหน่งเจ้าอาวาสสืบต่อมา
วัดเจียระดับมีการจัดงานประเพณีแบบท้องถิ่นภาคใต้ในวันสารทเดือนสิบ มีการทำบุญเลี้ยงพระและบังสุกุลเพื่ออุทิศส่วนบุญส่วนกุศลแด่บรรพบุรุษผู้ล่วงลับ มีพิธีแห่หมฺรับและชิงเปรตซึ่งจัดขึ้นเป็นประจำทุกปี
วัดคลองบ้านใหม่

วัดคลองบ้านใหม่ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงสีกัน เขตดอนเมือง กรุงเทพมหานคร
วัดคลองบ้านใหม่เดิมมีชื่อว่า วัดคลองบ้านใหม่สันติบุญมาราม บ้างเรียกว่า วัดสันติบุญมาราม ผู้ถวายที่ดินสร้างวัดมีชื่อว่า นางบุญมา สุลักขณะ เจ้าอาวาสรูปแรกคือ หลวงพ่อสันติ ท่านได้บุกเบิกสร้างเสนาสนะต่าง ๆ มาตามลำดับ เริ่มแรกยังไม่มีอุโบสถ ต่อมาได้ดำเนินการสร้างอุโบสถจัตุรมุข พระประธานหน้าตัก 99 นิ้ว กุฏิสงฆ์ วิหารล้านนา ศาลาปฏิบัติธรรมเพื่อให้ฆราวาสใช้ปฏิบัติกรรมฐาน หอฉัน และโรงครัว ได้รับอนุญาตสร้างวัดเมื่อวันที่ 11 มิถุนายน พ.ศ. 2527 ปูชนียวัตถุได้แก่ พระพุทธชินราชจำลองหน้าตัก 29 นิ้ว ซึ่งทำพิธีเททองหล่อองค์พระที่จังหวัดพิษณุโลก ภายในอุโบสถประดิษฐาน "หลวงพ่อทองสมหวัง"
ปัจจุบันพระครูปริยัติคุณาทร (องอาจ ป.ธ.4) ดำรงตำแหน่งเจ้าอาวาส
วัดคอลาด

วัดคอลาด เป็นวัดราษฎร์สังกัดคณะสงฆ์มหานิกาย ตั้งอยู่ในหมู่ที่ 11 บ้านคอลาด ตำบลบางบ่อ อำเภอบางบ่อ จังหวัดสมุทรปราการ ที่ดินที่ตั้งวัดมีเนื้อที่ 25 ไร่ 2 งาน 3 ตารางวา
วัดคอลาดสร้างเมื่อประมาณ พ.ศ. 2353 โดยขุนพุชประมูลเป็นผู้ดำเนินการสร้างวัดนี้ขึ้นมา วัดได้รับพระราชทานวิสุงคามสีมาเมื่อประมาณ พ.ศ. 2358 ในด้านการศึกษา วัดมีโรงเรียนสอนพระปริยัติธรรมซึ่งเปิดสอนเมื่อ พ.ศ. 2499 นอกจากนี้ยังมีโรงเรียนประชาบาลสอนระดับประถมศึกษา และมีห้องสมุดอีกด้วย
พื้นที่ตั้งวัดเป็นที่ราบลุ่ม มีลำคลองแวดล้อมทั้งสี่ด้าน ภายในวัดมีอาคารเสนาสนะในวัดได้แก่ อุโบสถ กว้าง 7 เมตร ยาว 15 เมตร ก่อสร้างตามแบบหลังเก่า ที่ฝาผนังด้านในเขียนภาพพุทธประวัติ และประดิษฐานพระประธานซึ่งสร้างแบบพระพุทธโสธรจำลอง หน้าตักกว้าง 2 เมตร กุฏิสงฆ์ จำนวน 10 หลัง ส่วนมากเป็นอาคารไม้ทรงไทย หอสวดมนต์ สร้างเมื่อ พ.ศ. 2500 และศาลาการเปรียญ สร้างเมื่อ พ.ศ. 2476
เซ็นทรัล เวสต์เกต

เซ็นทรัล เวสต์เกต  เป็นศูนย์การค้าขนาดใหญ่แห่งหนึ่งในประเทศไทย ตั้งอยู่บนพื้นที่ 98 ไร่ 1 งาน 96.1 ตารางวา บริเวณทางแยกต่างระดับบางใหญ่ (จุดตัดถนนกาญจนาภิเษก ถนนรัตนาธิเบศร์ และทางหลวงพิเศษหมายเลข 81) ในท้องที่หมู่ที่ 6 บ้านคลองพุทรา ตำบลเสาธงหิน อำเภอบางใหญ่ จังหวัดนนทบุรี บริหารงานโดยบริษัท เซ็นทรัลพัฒนา จำกัด (มหาชน) มีขนาดใหญ่เป็นอันดับที่ 3 ในประเทศไทย รองจากเซ็นทรัลเวิลด์และไอคอนสยาม แต่มีพื้นที่ขายมากที่สุดเป็นอันดับที่ 1 ในประเทศไทย รองรับกลุ่มเป้าหมายในจังหวัดนนทบุรี กรุงเทพมหานครฝั่งตะวันตก รวมถึงจังหวัดภาคกลางและภาคตะวันตก 17 จังหวัด เปิดให้บริการอย่างเป็นทางการเมื่อวันที่ 28 สิงหาคม พ.ศ. 2558
การจัดสรรพื้นที่.
เซ็นทรัล เวสต์เกต ประกอบด้วยพื้นที่สำคัญดังนี้
โดยมีทางเชื่อมไปยัง[[สถานีตลาดบางใหญ่]] ที่ชั้น 2
การคมนาคม.
รถโดยสารที่ผ่าน
วัดบางด้วนใน

วัดบางด้วนใน เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 8 บ้านสุขประชากร ตำบลบางด้วน อำเภอเมืองสมุทรปราการ จังหวัดสมุทรปราการ ที่ดินที่ตั้งวัดมีเนื้อที่ 8 ไร่ 54 ตารางวา มีที่ธรณีสงฆ์จำนวน 1 แปลง เนื้อที่ 7 ไร่ พื้นที่ตั้งวัดเป็นที่ราบลุ่ม เป็นสวนมะพร้าว มีคลองสาธารณะออกแม่น้ำเจ้าพระยา อีกด้านหนึ่งมีทางรถยนต์ออกถนนสุขุมวิท ปัจจุบันพระครูสมุทรสุตปาพจน์ (สุวัช โอภาโส) ดำรงตำแหน่งเจ้าอาวาส
วัดบางด้วนในตั้งวัดเมื่อ พ.ศ. 2426 โดยมีนายกร นายพ่วง และนายสุข ต้นตระกูลยืนยง เป็นผู้ถวายที่ดิน 6 ไร่ และดำเนินการสร้างวัด เดิมมีชื่อว่า วัดสุขกร ต่อมาเปลี่ยนชื่อวัดเป็น "วัดบางด้วนใน" ตามชื่อท้องที่ที่ตั้งวัด (ยังมีวัดบางด้วนอีกแห่งคือวัดบางด้วนนอก) วัดได้รับพระราชทานวิสุงคามสีมาเมื่อวันที่ 4 สิงหาคม พ.ศ. 2482 และได้รับพระราชทานวิสุงคามสีมาครั้งที่ 2 เมื่อวันที่ 13 มีนาคม พ.ศ. 2528 ด้านการศึกษา ทางวัดได้ให้ทางราชการสร้างโรงเรียนประชาบาลขึ้นในที่วัด 
อาคารเสนาสนะประกอบด้วยอุโบสถกว้าง 8 เมตร ยาว 24 เมตร ภายในประดิษฐานพระประธาน เป็นพระพุทธชินราชจำลอง มีภาพจิตรกรรมฝาผนังในอุโบสถ มหาเจดีย์พุทธยันตรีสุขใจ และศาลาทรงไทย 2 ชั้น ปูชนียวัตถุสำคัญอื่น ๆ ได้แก่ พระทันใจ
วัดกระโจมทอง (จังหวัดนนทบุรี)

วัดกระโจมทอง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 2 บ้านวัดกระโจม ตำบลวัดชลอ อำเภอบางกรวย จังหวัดนนทบุรี
วัดกระโจมทองเป็นวัดเก่าแก่ สันนิษฐานว่าสร้างขึ้นประมาณ พ.ศ. 1910 ในสมัยสมเด็จพระรามาธิบดีที่ 1 แห่งกรุงศรีอยุธยา และเป็นวัดร่วมสมัยกับวัดปรางค์หลวงในอำเภอบางใหญ่ ว่ากันว่าเดิมบริเวณนี้เคยเป็นที่ตั้งกระโจมที่ประทับของพระเจ้าอู่ทอง ปัจจุบันยังคงหลงเหลือพระวิหารของหลวงพ่ออู่ทองลักษณะคล้ายพระอุโบสถ ฝาผนังหนาประมาณ 80 เซนติเมตร ภายในประดิษฐานพระพุทธรูปสมัยอู่ทองยุคต้นจำนวน 3 องค์ โดยมีพระพุทธรูปองค์กลางที่มีขนาดใหญ่เรียกว่า "หลวงพ่ออู่ทอง" ปัจจุบันสภาพวิหารชำรุดมาก คงเหลือเพียงผนังด้านข้างและด้านหลัง เศียรพระพุทธรูปทั้ง 3 องค์ก็ถูกขโมยตัดไปทั้งหมด 
วัดได้รับการบูรณะและพัฒนามาตั้งแต่ปี พ.ศ. 2512 โดยหลวงพ่อสุทัศน์ โกสโล เจ้าอาวาสรูปปัจจุบัน วัดได้รับพระราชทานวิสุงคามสีมาครั้งหลังเมื่อวันที่ 3 กันยายน พ.ศ. 2525 ทางวัดได้มีการจัดพิธีบวชเนกขัมมะทั้งผู้หญิงและผู้ชายเป็นประจำทุกปี อีกทั้งยังเป็นสถานที่จัดประชุมสัมมนาพระวิปัสสนาจารย์ทั่วประเทศ ซึ่งจะมีการแสดงพระธรรมเทศนา ถวายผ้าป่าสามัคคี ทำวัตร สวดมนต์ เจริญจิตตภาวนา เป็นต้น
วัดพุทธจักรมงคลชยาราม

วัดพุทธจักรมงคลชยาราม เป็นวัดราษฎร์สังกัดคณะสงฆ์มหานิกาย และเป็นสาขาหนึ่งของวัดสุทัศนเทพวรารามราชวรมหาวิหาร ตั้งอยู่ในแขวงฉิมพลี เขตตลิ่งชัน กรุงเทพมหานคร ด้านหนึ่งของวัดติดคลองบัว
วัดพุทธจักรมงคลชยารามตั้งวัดเมื่อวันที่ 22 กรกฎาคม พ.ศ. 2530 ผู้ขออนุญาตตั้งวัดคือพลเอก วันชัย เรืองตระกูล ซึ่งเป็นประธานอุปถัมภ์การก่อสร้างฝ่ายฆราวาสด้วย ส่วนผู้ริเริ่มและก่อสร้างวัดคือพระมงคลเทพโมลี ท่านตั้งใจว่าจะสร้างชุมชนผู้สูงอายุไว้รอบวัดเป็นสถานสงเคราะห์ผู้สูงอายุในอนาคต โดยให้มีพร้อมทั้งหน่วยบริการทางสุขภาพ (กาย) และเป็นศูนย์ปฏิบัติธรรม (เพื่อสุขภาพทางจิต) วัดได้รับพระราชทานวิสุงคามสีมาเมื่อวันที่ 1 สิงหาคม พ.ศ. 2533
อาคารเสนาสนะสำคัญได้แก่ อุโบสถก่ออิฐถือปูน 2 ชั้น ภายในประดิษฐานพระประธานนามว่า "หลวงพ่อพุทธจักรมงคลชัย" และวิหารจัตุรมุขซึ่งเป็นที่ประดิษฐาน "หลวงพ่อสุโขทัย" หน้าตัก 99 นิ้ว
เอลอดี ยูง

เอลอดี ยูง ([elɔdi juŋ]; เกิด 22 กุมภาพันธ์ พ.ศ. 2524) เป็นนักแสดงหญิงชาวฝรั่งเศส เธอเป็นที่รู้จักกันดีในบทบาทของเธอในฐานะ อีเลกตรา แนตชอยส์ ในเรื่อง "แดร์เดวิล" ฤดูกาลที่สองของซีรีส์เน็ตฟลิกซ์ในจักรวาลภาพยนตร์มาร์เวล และมินิซีรีส์เน็ตฟลิกซ์เรื่อง "เดอะ ดีเฟนเดอร์ส"
นาย สราวุธใจซื่อ.
<templatestyles src="Reflist/styles.css" />
สตีเฟน ไรเดอร์

สตีเฟน ไรเดอร์  เป็นนักแสดงภาพยนตร์และโทรทัศน์ชาวอเมริกัน เขาเป็นที่รู้จักจากการรับบท เบลค ทาวเวอร์ ในซีรีส์มาร์เวลเรื่อง "แดร์เดวิล", พลเรือเอกสตีเฟน ดับเบิลยู. โรชอน ในภาพยนตร์เรื่อง "The Butler" และ อีริค มิลล์เวิร์ธ ในซีรีส์ของเอบีซีเรื่อง "Lucky 7"
วีโรเซลล์

วีโรเซลล์ เป็นสายพันธุ์เซลล์ที่ใช้เพาะเลี้ยง
เป็นเซลล์เนื้อเยื่อบุผิวที่ดั้งเดิมได้จากไตของลิงเขียวแอฟริกา (African green monkey) สกุล "Chlorocebus" (เดิมสปีชีส์ "Cercopithecus aethiops" แต่ปัจจุบันจำแนกออกเป็นหลายกลุ่ม)
นักวิทยาศาสตร์ญี่ปุ่นคู่หนึ่งที่มหาวิทยาลัยชิบะ (Chiba University) ในเมืองชิบะเป็นผู้พัฒนาขึ้นในปี#เปลี่ยนทาง 1962
ชื่อเดิมย่อมาจากคำว่า #เปลี่ยนทาง ในภาษาเอสเปรันโตซึ่งหมายความว่า "ไตเขียว" โดยคำว่า "vero" เองหมายความว่า "ความจริง"
อุทกภัยจากธารน้ำแข็งแตกในรัฐอุตตราขัณฑ์ พ.ศ. 2564

อุทกภัยจากธารน้ำแข็งแตกที่รัฐอุตตราขัณฑ์ พ.ศ. 2564 เริ่มต้นในวันที่ 7 กุมภาพันธ์ พ.ศ. 2564 ในพื้นที่แวดล้อมของอุทยานแห่งชาตินันทาเทวีในเทือกเขาหิมาลัยช่วงครหวาลส่วนนอก ในรัฐอุตตราขัณฑ์ ประเทศอินเดีย เชื่อกันว่าเกิดจากดินถล่ม, หิมะถล่ม หรืออุทกภัยจากการแตกของธารน้ำแข็ง นำไปสู่อุทกภัยในพื้นที่ของอำเภอจาโมลี โดยเฉพาะในแม่น้ำฤษีคงคา, แม่น้ำธาวลีคงคา ซึ่งไปสู่แม่น้ำอลักนันทะ ซึ่งเป็นต้นน้ำสำคัญหนึ่งของแม่น้ำคงคา มีรายงานยอดผู้เสียชีวิตอยู่ที่ 70 ราย และมีรายงานผู้สูญหายอีกมากกว่า 200 ราย
เอ9 ทีวี

เอ9 ทีวี  เป็นสถานีโทรทัศน์ตุรกีที่เริ่มออกอากาศในวันที่ 21 มีนาคม ค.ศ. 2011 ผ่านดาวเทียมทืร์กซัต รายการส่วนใหญ่มีเนื้อหาทางศาสนาและภาษาอังกฤษ ซึ่งให้ความสำคัญกับรังสรรค์นิยมมากกว่าการวิวัฒนาการและลัทธิดาร์วิน เนื้อหาจำนวนมากนำเสนอโดยนักรังสรรค์นิยมอิสลามและผู้นำลัทธิ อัดนัน ออกทาร์ (รู้จักกันในชื่อ ฮารุน ยาฮ์ยา) ใน ค.ศ. 2018 ช่องนี้ถูกปรับไปบางครั้งโดยสภาสูงสุดในด้านวิทยุกับโทรทัศน์ (Radio and Television Supreme Council; RTÜK)
มัสยิดเต้าไว่

มัสยิดเต้าไว่ หรือ มัสยิดฮาร์บิน  เป็นมัสยิดในอำเภอเต้าไว่ ฮาร์บิน มณฑลเฮย์หลงเจียง ประเทศจีน เป็นมัสยิดที่ใหญ่ที่สุดในมณฑลเฮย์หลงเจียง
ประวัติ.
มัสยิดเดิมสร้างขึ้นในรัชสมัยจักรพรรดิกวังซฺวี่แห่งราชวงศ์ชิงใน ค.ศ. 1897 จากนั้นมีการขยายต่อเติมอาคารใน ค.ศ. 2003
สถาปัตยกรรม.
บริเวณมัสยิดประกอบด้วยโถงละหมาด สำนักงาน และสิ่งอำนวยความสะดวกอื่น ๆ ครอบคลุมพื้นที่ 426 ตารางเมตร โถงละหมาดตั้งอยู่กลางพื้นที่ที่อยู่ตรงข้ามประตูหลัก โดยสามารถจุคนได้ถึง 600 คน
พระเจ้าฟาตาเฟฮี ตูอิปูโลตูที่ 2

พระเจ้าฟาตาเฟฮี ตูอิปูโลตูที่ 2  หรือเป็นที่รู้จักในพระนามว่า พระเจ้าตูอิปูโลตูอิลางีตูโอเตเอา  ซึ่งมีความหมายว่า "พระมหากษัตริย์แห่งปูโลตู [ฟิจิ] (ที่ถูกฝัง) ในสุสานหลวงนภาร้อยชั้น" เป็นตูอิโตงาพระองค์ที่ 35 แห่งจักรวรรดิตูอิโตงา พระองค์เป็นพระราชโอรสในพระเจ้าฟากานาอะนาอา ตูอิโตงารัชกาลก่อนหน้ากับพระนางโตโงเตอาโมเฮโอโฟ พระธิดาในตูอิกาโนกูโปลูที่ 4 จากพระนามของพระองค์ทำให้นักวิชาการคาดได้ว่าในรัชสมัยของพระองค์มีอิทธิพลของฟีจีต่อการเมืองท้องถิ่นเป็นอย่างมาก ซึ่งอาจเกิดจากการสร้างพันธมิตรระหว่างกัน โดยเฉพาะอย่างยิ่งพระนามของพระองค์เอง "ปูโลตู" ก็เป็นสิ่งสะท้อนว่าที่มาดั้งเดิมของพระองค์นั้นมาจากฟีจี ในรัชสมัยของพระองค์ตูอิกาโนกูโปลูถือได้ว่ามีอิทธิพลสูง จากการที่โมเฮโอโฟมีที่มาจากราชตระกูลนั้น เมื่อพระองค์สวรรคต เจ้าชายเปาสืบราชสมบัติต่อทั้งที่ไม่ใช่พระโอรสองค์โตหรือประสูติแต่โมเฮโอโฟหลัก ทั้งนี้มีการสันนิษฐานว่าพระองค์อาจเป็นผู้เลือกรัชทายาทด้วยพระองค์เองโดยข้ามลำดับการสืบราชสมบัติตามปกติ
สินเชื่อ

สินเชื่อ  เป็นความไว้วางใจซึ่งให้ฝ่ายหนึ่งมอบเงินหรือทรัพยากรแก่อีกฝ่ายหนึ่งซึ่งฝ่ายหลังไม่ใช้คืนแก่ฝ่ายแรกทันที (หรือทำให้เกิดหนี้สิน) แต่ให้สัญญาว่าจะชดใช้หรือคืนทรัพยากรอย่างเดียวกันหรือสิ่งอื่นที่มีมูลค่าเท่ากันในภายหลัง หรือกล่าวได้อีกอย่างว่าสินเชื่อเป็นวิธีการทำให้ภาวะตอบสนองกันเป็นทางการ บังคับใช้ตามกฎหมายได้ และขยายรวมถึงกลุ่มคนขนาดใหญ่ซึ่งไม่มีความเกี่ยวข้องสัมพันธ์กัน
ทรัพยากรที่ให้กันนี้อาจเป็นเงิน (เช่น การให้เงินกู้) หรืออาจเป็นสินค้าหรือบริการ (เช่น สินเชื่อผู้บริโภค) เครดิตครอบคลุมการผ่อนชำระทุกรูปแบบ ผู้ให้สินเชื่อ เรียกว่า "เจ้าหนี้" หรือ "ผู้ให้ยืม" ส่วนผู้รับสินเชื่อ เรียกว่า "ลูกหนี้" หรือ "ผู้ยืม"
มะลิ (เพลง)

"มะลิ" เป็นซิงเกิลที่ 3 ของซีจีเอ็มโฟร์ตีเอต โดยประกาศเปิดตัวเมื่อวันที่ 9 กุมภาพันธ์ พ.ศ. 2564 ใน CGM48 SPECIAL LIVE 1st Debut Anniversaryและได้มีการเปิดตัวเพลงอย่างเป็นทางการครั้งแรกในงาน CGM48 3rd SINGLE “มะลิ FIRST PERFORMANCE“ เมื่อวันที่ 21 มีนาคม พ.ศ. 2564 ณ ลานหน้าศูนย์การค้า เซ็นทรัลเฟสติวัลเชียงใหม่ โดยนับเป็นเพลงหลักเพลงแรกที่เป็นเพลงต้นฉบับไม่ได้ใช้เพลงแปลจากทางต้นสังกัด
สมาชิก.
หมายเหตุ: รายชื่อดังต่อไปนี้คือสมาชิกที่ร่วมแสดงในแต่ละเพลง สมาชิกที่ขึ้น "ตัวหนา" หมายถึงตำแหน่งเซ็นเตอร์ของเพลงนั้น ๆ (สถานะทีม ณ วันวางจำหน่ายซิงเกิล)
กาบริเอล เมร์กาโด

กาบริเอล อิบัน เมร์กาโด (เกิด 18 มีนาคม ค.ศ. 1987) เป็นนักฟุตบอลชาวอาร์เจนตินา ปัจจุบันเล่นในตำแหน่งกองหลังให้กับอัลรอยยันในกาตาร์สตาร์สลีก
สโมสรอาชีพ.
เริ่มต้นอาชีพ.
เมร์กาโดเกิดที่ปูเอร์โตมาดริน, ชูบุต เขาเริ่มต้นอาชีพโดยลงเล่นให้กับราซิน ในวันที่ 21 กุมภาพันธ์ 2007 ซึ่งแพ้ให้กับซานโลเรนโซ 0–1 หลังจากนั้นเขาจึงได้กลายเป็นผู้เล่นตัวจริงให้กับราซิน
ในเดือนกรกฎาคม ปี 2007 เมร์กาโดย้ายไปร่วมทีมเอสตูเดียนเตสด้วยราคา 800,000 ดอลลาร์และสิทธิ์ 50 เปอร์เซ็นต์ในตัวเขา เขาได้แชมป์อาร์เปตูรากับทีมได้ในฤดูกาลแรกที่ลงเล่นและอยู่กับสโมสรจนถึงปี 2012 และย้ายไปร่วมทีมริเบร์เปลตในเดือนกรกฎาคม ปี 2012
เซบิยา.
วันที่ 4 สิงหาคม 2016 เซบิยาได้เซ็นสัญญาซื้อตัวเมร์กาโดจากริเบร์เปลตเป็นเวลา 3 ปีและมีค่าตัวตามรายงาน 2.5 ล้านยูโรและมีส่วนแบ่ง 20 เปอร์เซ็นต์ให้กับริเบร์เปลตสำหรับการขายครั้งถัดไป โดยเขาถูกซื้อเพื่อแทนที่โกเกอดีตกัปตันทีม
เขาทำประตูแรกในการลงเล่นให้กับทีมเมื่อวันที่ 20 กันยายน 2016 ในนัดที่ชนะเรอัลเบติส 1–0
อัลรอยยัน.
ในวันที่ 11 มิถุนายน 2019 อัลรอยยันได้ประกาศเซ็นสัญญาเมร์กาโดไปร่วมทีม
การเล่นทีมชาติ.
ชุดเยาวชน.
เมร์กาโดลงเล่นให้กับอาร์เจนตินา รุ่นอายุไม่เกิน 20 ปี ในการแข่งขันฟุตบอลเยาวชนชิงแชมป์อเมริกาใต้ 2007 ที่ประเทศปารากวัย และได้ร่วมแข่งขันฟุตบอลโลกเยาวชนอายุไม่เกิน 20 ปี 2007 ที่ประเทศแคนาดา
ชุดใหญ่.
เมร์กาโดลงเล่นให้กับทีมชาติอาร์เจนตินาครั้งจากการเรียกตัวของหัวหน้าผู้ฝึกสอนดิเอโก มาราโดนา ในเกมกระชับมิตรที่ชนะจาเมกา 2–1 เมื่อวันที่ 10 กุมภาพันธ์ 2010 จากนั้นเมร์กาโดถูกเรียกเป็นตัวจริงให้กับอาร์เจนตินาในการแข่งขันโกปาอาเมริกาเซนเตนาริโอ และได้ลงเล่นในนัดชิงชนะเลิศที่พบกับชิลี ซึ่งแพ้ไปในการดวลลูกโทษ 4–2
ในเดือนพฤษภาคม 2018 เมร์กาโดมีชื่ออยู่ในรายชื่อ 35 คน ในการแข่งขันฟุตบอลโลก 2018 และท้ายสุดเขาได้มีชื่อ 23 คนสุดท้ายในการเข้าแข่งขัน ในฟุตบอลโลกรอบ 16 ทีมสุดท้ายที่พบกับฝรั่งเศส เมื่อวันที่ 30 มิถุนายน เขาสามารถทำประตูให้กับทีมได้ แต่สุดท้ายอาร์เจนตินาตกรอบโดยแพ้ฝรั่งเศส 4–3
 "ณ วันที่ 22 มีนาคม 2019"
สถิติอาชีพ.
ประตูในนามทีมชาติ.
"ประตูของอาร์เจนตินาจะอยู่ทางด้านซ้ายในตารางนี้, คะแนน หมายถึง คะแนนหลังจากที่ฟาซิโอทำประตูได้"
เกียรติประวัติ.
สโมสร.
เอสตูเดียนเตส
ริเบร์เปลต
ทีมชาติ.
อาร์เจนตินา รุ่นอายุไม่เกิน 20 ปี
อาร์เจนตินา
ดนัยฤทธิ์ วัชราภรณ์

ดนัยฤทธิ์ วัชราภรณ์ อดีตสมาชิกสภาผู้แทนราษฎรจังหวัดศรีสะเกษ 5 สมัย เป็นบุตรสง่า วัชราภรณ์ อดีตสมาชิกสภาผู้แทนราษฎรจังหวัดศรีสะเกษ
ประวัติ.
ดนัยฤทธิ์ วัชราภรณ์ เกิดเมื่อวันที่ 21 เมษายน พ.ศ. 2496 เป็นบุตรของนายสง่า วัชราภรณ์ อดีตสมาชิกสภาผู้แทนราษฎรจังหวัดศรีสะเกษหลายสมัย และเป็นน้องชายของนายปิยะณัฐ วัชราภรณ์ อดีตรัฐมนตรีหลายกระทรวง
การทำงาน.
ดนัยฤทธิ์ วัชราภรณ์ ได้รับเลือกตั้งเป็นสมาชิกสภาผู้แทนราษฎรจังหวัดศรีสะเกษสมัยแรก ในการเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535 สังกัดพรรคกิจสังคม คู่กับสง่า วัชราภรณ์ บิดา ต่อมาได้รับเลือกตั้งเป็นสมัยที่ 2 ในการเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535 สังกัดพรรคกิจสังคมเช่นเดียวกัน
ต่อมาในปี พ.ศ. 2538 ได้ย้ายไปร่วมงานกับพรรคชาติไทย และได้รับเลือกตั้งเป็นสมัยที่ 3 รวมทั้งในปี พ.ศ. 2539 ได้รับเลือกตั้งเป็นสมัยที่ 4 ในสังกัดพรรคความหวังใหม่ จากนั้นในปี พ.ศ. 2543 ได้ย้ายไปร่วมงานกับพรรคไทยรักไทย และลงสมัครรับเลือกตั้งเป็น ส.ส.สมัยที่ 5 ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 แต่ต่อมาถูกสั่งให้มีการเลือกตั้งใหม่ (ใบเหลือง) 
ในปี 2561 เขาได้เข้าร่วมงานกับพรรคพลังพลเมืองไทย ของสัมพันธ์ เลิศนุวัฒน์ และรับตำแหน่งรองเลขาธิการพรรค แต่ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 เขาย้ายไปสังกัดพรรคพลังประชารัฐ และลงสมัครรับเลือกตั้งในระบบบัญชีรายชื่อ แต่ไม่ได้รับเลือกตั้ง
ชนชั้นขยะปฏิวัติจักรวาล

ชนชั้นขยะปฏิวัติจักรวาล  เป็นภาพยนตร์บันเทิงคดีแนวอวกาศของเกาหลีใต้ปี พ.ศ. 2564 กำกับโดย โจ ซอง-ฮี นำแสดงโดย ซง จุง-กิ, คิม แท-รี, จิน ซอน-คยู และยู แฮ-จิน ถือได้ว่าเป็นภาพยนตร์อวกาศเรื่องแรกของเกาหลี เผยแพร่ในเน็ตฟลิกซ์ เมื่อวันที่ 5 กุมภาพันธ์ พ.ศ. 2564
เคาน์เตอร์ คนล่าปีศาจ

เคาน์เตอร์ คนล่าปีศาจ (เกาหลี: ; อาร์อาร์: "Gyeong-iroun Somun"; แปล Amazing So Mun or Amazing Rumor) เป็นละครชุดทางโทรทัศน์ของเกาหลีใต้ที่นำแสดงโดย โจ บยอง-กยู, ยู จุน-ซัง, คิม เซ-จ็อง และ Yeom Hye-ran สร้างจากเว็บการ์ตูนเรื่อง "Amazing Rumor" ใน Daum โดย Jang Yi มีศูนย์กลางเรื่องอยู่ที่ตัวละครชื่อ So Mun เด็กมัธยมปลายพิการที่ถูกคัดเลือกให้เป็นส่วนหนึ่งของ เคาน์เตอร์ ซึ่งเป็นกลุ่มนักล่าอาถรรพณ์ที่ค้นหาและต่อสู้กับวิญญาณชั่วร้ายที่หลบหนีจากชีวิตหลังความตายเพื่อสิงร่างมนุษย์
วัดปลักไม้ลาย

วัดปลักไม้ลาย เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 6 บ้านปลักไม้ลาย ตำบลทุ่งขวาง อำเภอกำแพงแสน จังหวัดนครปฐม มีเนื้อที่ 92 ไร่ 1 งาน 97 ตารางวา พระครูสุธรรมนาถ (สมนึก นาโถ) เป็นเจ้าอาวาสในปัจจุบัน
วัดปลักไม้ลายประกาศตั้งวัดเมื่อ พ.ศ. 2481 ได้รับพระราชทานวิสุงคามสีมาเมื่อวันที่ 8 พฤศจิกายน พ.ศ. 2536
วัดปลักไม้ลายมีสวนป่าสมุนไพร เป็นสวนป่าที่มีสมุนไพรไทยประมาณ 500 ชนิดในเนื้อที่ประมาณ 92 ไร่ เป็นแหล่งท่องเที่ยวที่ได้รับความนิยมแห่งหนึ่งในจังหวัดนครปฐม เป็นป่าที่ราบต่ำดั้งเดิม มีทั้งไม้ล้มลุกอายุสั้นและอายุยาวหลายปี ไม้เลื้อย ไม้พุ่ม ไม้ต้นขนาดเล็ก ขนาดกลาง และขนาดใหญ่หลายคนโอบ เช่น ขัดมอญ ตระกูลขิงข่าไพล เสี้ยว ขี้เหล็กป่า กระโดน มะเกลือ มะค่าโมงแดง อ้อยช้าง ก๋างขี้มอด เถาวัลย์แดง ผักหวานป่า แจงดองดึง ตะโกนา ตะเคียนทอง ตะลุมพุก เถาวัลย์เปรียง สะเดา ทองหลางป่า ฯลฯ ต้นไม้แต่ละต้นมีป้ายบอกชื่อและสรรพคุณกำกับไว้ รวมทั้งมีวิทยากรนำชมสวนสมุนไพรให้กับผู้ที่สนใจทุกวัน ประชาชนสามารถพักค้างคืนได้ นอกจากนี้ภายในวัดยังมีการนวดไทยแผนโบราณ การอบสมุนไพร มีเครื่องดื่มสมุนไพรและอาหารประเภทสมุนไพร ตลอดจนการอบรมจิตและการปฏิบัติธรรม
วัดบางวันทอง

วัดบางวันทอง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 9 บ้านหัวหาด ตำบลเหมืองใหม่ อำเภออัมพวา จังหวัดสมุทรสงคราม ทิศเหนือจรดคลองแควอ้อม ส่วนทิศตะวันตกจรดคลองบางวันทอง
วัดบางวันทองเป็นวัดเก่าแก่โบราณ ไม่ทราบว่าใครเป็นผู้สร้าง โบราณวัตถุที่ยังหลงเหลืออยู่ได้แก่แผ่นศิลาแดงเก่า ๆ และพระพุทธรูปที่ปรักหักพังเป็นต้น วัดเดิมอยู่ในคลอง (บางวันทอง) ไม่ทราบว่าชื่อวัดอะไร ต่อมามีคหบดีครอบครัวหนึ่ง สามีชื่อ วัน ภรรยาชื่อ ทอง เห็นว่าวัดตั้งอยู่ในทำเลที่ไม่สะดวกต่อการเดินทาง จึงได้บริจาคทรัพย์ของตนเพื่อย้ายวัดมาอยู่ปากคลอง (บางวันทอง) และริมฝั่งคลองแควอ้อม และได้ตั้งชื่อวัดว่า "วัดบางวันทอง" ตามนามผู้บริจาค ดังปรากฏในจารึกบริเวณฐานของพระพุทธรูปซึ่งประดิษฐานอยู่ในอุโบสถ วัดได้รับพระราชทานวิสุงคามสีมาเมื่อ พ.ศ. 2494
อุโบสถหลังใหม่สร้างบริเวณสถานที่เดิม ทาด้วยสีขาวทั้งหลัง หอกลองหรือหอระฆังเก่าอยู่ใกล้พระอุโบสถ ปูชนียวัตถุได้แก่ พระพุทธรูปนาคปรก เป็นพระพุทธรูปเก่าแก่คู่มากับวัด แกะสลักจากศิลาแดง และมีพระพุทธรูปโบราณสมัยสุโขทัย ปางมารวิชัย แกะสลักจากศิลาแดงเช่นกัน อัญเชิญมาจากวัดเดิมในคลองบางวันทองเมื่อ พ.ศ. 2477 ปัจจุบันประดิษฐานอยู่ในวิหารหน้าวัด ชาวบ้านเรียกว่า "หลวงพ่อแดง" มีงานปิดทองในเดือน 11 ของทุกปี
วัดบางวันทองมีเกจิอาจารย์คือ หลวงพ่อตาด ท่านทำยาแผนโบราณช่วยรักษาโรคให้แก่ชาวบ้านและประชาชนทั่วไปที่มาให้ท่านรักษาโรคให้ ศิษย์ของท่านได้ทำเหรียญรูปท่านเพื่อไว้เป็นที่ระลึกในงานถวายเพลิงของท่าน นับว่าเป็นเหรียญเก่าแก่เหรียญหนึ่งของท้องที่
วัดทุ่งลานนา

วัดทุ่งลานนา เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงดอกไม้ เขตประเวศ กรุงเทพมหานคร มีที่ดินตั้งวัดเนื้อที่ 16 ไร่
วัดทุ่งลานนาสร้างขึ้นโดยมีผู้ยกที่ดินให้สร้างวัดคือ นายขุนทองและนางฉะอ้อน บุญมาเลิศ ยกให้ 10 ไร่ นายกันและนางลิป ปานเถื่อน ยกให้ 4 ไร่ และนางถวิล มีสายทอง ยกให้ 2 ไร่ ผู้ดำเนินการสร้างวัดฝ่ายฆราวาสคือนางถวิล ส่วนผู้ดำเนินการสร้างวัดฝ่ายสงฆ์คือพระครูเนกขัมมคุณาจารย์ (จันทร์แดง คุณวีโร) ได้รับอนุญาตให้สร้างวัดเมื่อวันที่ 15 มกราคม พ.ศ. 2511 กระทรวงศึกษาธิการได้ประกาศตั้งวัดอย่างถูกต้องตามกฎหมายเมื่อวันที่ 21 มกราคม พ.ศ. 2512 โดยใช้ชื่อว่า "วัดทุ่งลานนา (ชมทองผินถวิลอุปถัมภ์)" วัดได้รับพระราชทานวิสุงคามสีมาเมื่อวันที่ 15 มกราคม พ.ศ. 2513 เขตวิสุงคามสีมากว้าง 40 เมตร ยาว 80 เมตร ได้ประกอบพิธีผูกพัทธสีมาเมื่อวันที่ 14 กุมภาพันธ์ พ.ศ. 2514 ในการนี้ พระบาทสมเด็จพระปรมินทรมหาภูมิพลอดุลยเดชพร้อมด้วยสมเด็จพระนางเจ้าสิริกิติ์ พระบรมราชินีนาถ ได้เสด็จพระราชดำเนินมาทรงตัดลูกนิมิต ด้านการศึกษา ทางวัดได้เปิดสอนโรงเรียนพระปริยัติธรรมตั้งแต่ พ.ศ. 2515
อาคารเสนาสนะได้แก่ อุโบสถ กว้าง 8.50 เมตร ยาว 24.50 เมตร สร้างเมื่อ พ.ศ. 2511 กุฏิสงฆ์ จำนวน 16 หลัง หอสวดมนต์ กว้าง 10 เมตร ยาว 30 เมตร สร้างเมื่อ พ.ศ. 2512 ศาลาการเปรียญ กว้าง 20.50 เมตร ยาว 38.50 เมตร เป็นอาคารทรงล้านนา นอกจากนั้นยังมีเจดีย์ 1 องค์
ร็อบ มอร์แกน (นักแสดง)

ร็อบ มอร์แกน  เป็นนักแสดงชาวอเมริกัน เป็นที่รู้จักในบทบาทของ เติร์ก บาร์เร็ตต์ ในละครชุดทางโทรทัศน์ในเน็ตฟลิกซ์ของมาร์เวล เรื่อง "แดร์เดวิล", "เจสซิกา โจนส์", "ลู้ก เคจ", "ไอรอน ฟิสต์", "เดอะ ดีเฟนเดอร์ส" และ "เดอะ พันนิชเชอร์" โดยเป็นนักแสดงเพียงคนเดียวที่ได้แสดงครบทั้งหกเรื่อง นอกจากนี้เขายังประสบความสำเร็จในการรับบท "แฮป แจ็กสัน" ในภาพยนตร์ที่ได้รับการเสนอชื่อเข้าชิง 4 รางวัลออสการ์เรื่อง "แผ่นดินเดียวกัน"
ในปี ค.ศ. 2020 เขาได้รับการจัดให้อยู่ในลำดับที่ 20 ของรายชื่อ "25 นักแสดงที่ยิ่งใหญ่ที่สุดในศตวรรษที่ 21" ของหนังสือพิมพ์เดอะนิวยอร์กไทมส์
วินเซนต์ โดนอฟรีโอ

วินเซนต์ โดนอฟรีโอ (/dəˈnɒfrioʊ/; เกิด 30 มิถุนายน พ.ศ. 2502) เป็นนักแสดง, ผู้อำนวยการสร้าง และผู้กำกับชาวอเมริกัน เขาเป็นที่รู้จักจากรับบทสนับสนุนและแสดงนำทั้งในภาพยนตร์และโทรทัศน์ เขาได้รับการเสนอชื่อเข้าชิงรางวัล Primetime Emmy Award และรางวัลแซทเทิร์น สองรางวัล ซึ่งได้รับหนึ่งรางวัลจากบทบาทสนับสนุนในเรื่อง "Men in Black" 
บทบาทของเขา ได้แก่ Private Leonard "Gomer Pyle" Lawrence ใน "เกิดเพื่อฆ่า" (1987), Edgar the Bug ใน "Men in Black" (1997) และ ' (1997–2001), ตำรวจสายสืบเมืองนิวยอร์ก Robert Goren ใน ' (2001–10) และ Wilson Fisk / Kingpin ใน "แดร์เดวิล" (2015–2018) โดนอฟรีโอเป็นผู้ได้รับรางวัลแซทเทิร์นและ Jay Award
วัดธรรมคุณาราม

วัดธรรมคุณาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงท่าข้าม เขตบางขุนเทียน กรุงเทพมหานคร ที่ดินตั้งวัดมีเนื้อที่ 50 ไร่ อาณาเขตทิศเหนือยาว 196 เมตร ติดกับคูและที่ดินเอกชน ทิศตะวันออกยาว 362 เมตร ติดต่อกับคลองขุนราชพินิจใจ ทิศใต้ยาว 196 เมตร ติดต่อกับถนนเลียบคลองพิทยาลงกรณ์ และทิศตะวันตกยาว 362 เมตร ติดต่อกับที่ดินเอกชน
วัดธรรมคุณารามได้รับอนุญาตให้สร้างวัดเมื่อวันที่ 18 พฤศจิกายน พ.ศ. 2508 โดยมีนาวาเอก ช่วง สุขชัย อรุณรังษี เป็นผู้ดำเนินการสร้างวัดในที่ดินซึ่งนายณรงค์และนางอำไพ รักธงไทย ซื้อถวาย กระทรวงศึกษาธิการประกาศตั้งเป็นวัดอย่างถูกต้องตามกฎหมายเมื่อวันที่ 1 กรกฎาคม พ.ศ. 2514 โดยได้ขนานนามวัดเพื่อเป็นเกียรติอนุสรณ์แก่พระครูธรรมวิริยคุณ (หลวงพ่อเต่า) ซึ่งคณะผู้สร้างวัดเลื่อมใสศรัทธา โดยมหาเถรสมาคมได้พิจารณานำคำแรกและคำสุดท้ายของนามสมณศักดิ์ ต่อเข้ากับคำว่า อาราม มาใช้เป็นนามของวัด วัดได้รับพระราชทานวิสุงคามสีมาเมื่อวันที่ 16 ตุลาคม พ.ศ. 2528
อาคารเสนาสนะประกอบด้วยอุโบสถ กว้าง 8 เมตร ยาว 12 เมตร สร้างเมื่อ พ.ศ. 2514 กุฏิสงฆ์ จำนวน 3 หลัง เป็นอาคารคอนกรีต ศาลาการเปรียญ กว้าง 24 เมตร ยาว 24 เมตร สร้างเมื่อ พ.ศ. 2511 เป็นอาคารไม้ 4 มุข ใต้ถุนโปร่ง
วัดเทพนิมิตต์

วัดเทพนิมิตต์ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงดอนเมือง เขตดอนเมือง กรุงเทพมหานคร ปัจจุบันพระครูศรีปริยัติศาสก์ (สาคร ป.ธ.6) เป็นเจ้าอาวาส 
วัดเทพนิมิตต์ตั้งเป็นสำนักปฏิบัติธรรมเมื่อวันที่ 5 กุมภาพันธ์ พ.ศ. 2519 บนที่ราชพัสดุเนื้อที่ 13 ไร่ 2 งาน 52 ตารางวา โดยรองอธิบดีกรมธนารักษ์ซึ่งเป็นลูกศิษย์พระครูอนุรักษ์ศีลสังวรเป็นผู้ดำเนินการขอใช้ที่ดิน ในช่วงแรกมีฐานะเป็นสำนักสงฆ์ ใช้ชื่อว่า สำนักปฏิบัติธรรมเทพนิมิตต์ แต่ชาวบ้านเรียกว่า วัดกลางนา เพราะในขณะนั้นมีแต่ทุ่งนาล้อมรอบ จากนั้นได้รับการประกาศตั้งเป็นวัดเมื่อวันที่ 9 กรกฎาคม พ.ศ. 2529 พระครูอนุรักษ์ศีลสังวร เจ้าอาวาสรูปแรก ได้ขอให้กรุงเทพมหานครตั้งชื่อว่า "วัดเทพนิมิตต์" โดยให้เหตุผลไว้ในเอกสารประกอบการพิจารณาเรื่องการขอสถาปนาสำนักปฏิบัติธรรมเทพนิมิตต์ขึ้นเป็นพระอาราม ถึงอธิบดีกรมการศาสนา ตามหนังสือลงวันที่ 24 สิงหาคม พ.ศ. 2524 ว่า มีทั้งนายทหารอากาศยศนาวาอากาศตรีและนายทหารบกยศพันตรี กับประชาชนอีกหลาย ๆ คน ได้พากันเล่าเรื่องสิ่งแปลกมหัศจรรย์ที่เกิดขึ้นในทีดินผืนนี้ ที่ดินผืนนี้มีแสงสว่างเกิดขึ้นในเวลาตอนกลางคืน เป็นแสงสว่างรุ่งโรจน์มาก สีขาวนวล โตเท่าขนาดบาตร เป็นอยู่ประมาณ 10 กว่านาทีก็หายไป นาน ๆ จะเกิดขึ้นสักครั้ง (อดีต) เจ้าอาวาสเห็นว่าเป็นมงคล จึงตั้งชื่อสำนักสงฆ์ว่า "เทพนิมิตต์" วัดได้รับพระราชทานวิสุงคามสีมาเมื่อวันที่ 9 สิงหาคม พ.ศ. 2553
ไว ชิง โฮ

ไว ชิง โฮ (เกิด 16 พฤศจิกายน ค.ศ. 1943) เป็นนักแสดงภาพยนตร์และโทรทัศน์ชาวฮ่องกง 
เธอปรากฏตัวในบท มาดามเกา ของจักรวาลภาพยนตร์มาร์เวลในเรื่อง "แดร์เดวิล" (2015–2016), "ไอรอน ฟิสต์" (2017) และ "เดอะ ดีเฟนเดอร์ส" (2017)
วัดบางระโหง

วัดบางระโหง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 9 บ้านบางระโหง ตำบลบางกร่าง อำเภอเมืองนนทบุรี จังหวัดนนทบุรี
ประวัติ.
วัดบางระโหงเป็นวัดโบราณ สร้างเมื่อใดไม่เป็นที่ทราบแน่ชัด แต่ได้รับการบูรณะซ่อมแซมในสมัยพระบาทสมเด็จพระนั่งเกล้าเจ้าอยู่หัว มีเรื่องเล่าต่อกันมาว่าผู้สร้างวัดนี้มีชื่อว่าโหง เป็นชาวจีน (แต่บ้างว่าเป็นชาวมอญ) ที่ย้ายถิ่นฐานมาจากหงสาวดี นายโหงคงเป็นผู้ที่มียศถาบรรดาศักดิ์หรือเศรษฐีในยุคนั้น สังเกตจากซุ้มที่ครอบใบเสมาและใบเสมามีความสวยงามยิ่งนัก
เดิมมีเสาหงส์อยู่หน้าวัดพร้อมทั้งเจดีย์คู่และสิงโต หลวงพ่อใหญ่ในอุโบสถและหลวงพ่อขาวในพระวิหารนั้นศักดิ์สิทธิ์เป็นที่เคารพสักการะ เมื่อแม่ค้าพายเรือผ่านหน้าวัดมักตั้งจิตอธิษฐานแล้ววักน้ำมาลูบเนื้อลูบตัว เชื่อว่าจะทำให้ค้าขายดี ในช่วงการเกณฑ์ทหาร มักมีคนมาบนบานกับหลวงพ่อใหญ่และหลวงพ่อขาว ขอให้ไม่ถูกเกณฑ์ ในช่วงสงครามโลกครั้งที่สอง มีคนอพยพหนีภัยมาอาศัยที่วัด เช่น พระยาภิรมย์ภักดี (บุญรอด เศรษฐบุตร) หรือก่อนหน้านั้น พระวรวงศ์เธอ พระองค์เจ้าคำรบ ก็เคยโดยสารเรือมาพักที่วัด
อาคารเสนาสนะ.
อุโบสถสร้างเมื่อ พ.ศ. 2549 เป็นอาคารคอนกรีตเสริมเหล็ก ศาลาการเปรียญสร้างเมื่อ พ.ศ. 2533 เป็นอาคารคอนกรีตเสริมเหล็กทรงไทย 2 ชั้น กุฏิสงฆ์เป็นอาคารครึ่งตึกครึ่งไม้ วิหารสร้างเมื่อ พ.ศ. 2536 เป็นอาคารคอนกรีตเสริมเหล็ก ศาลาบำเพ็ญกุศลสร้างเมื่อ พ.ศ. 2539 เป็นอาคารคอนกรีตเสริมเหล็ก ส่วนปูชนียวัตถุ มีพระประธานประจำพระอุโบสถปางมารวิชัยซึ่งสร้างเมื่อ พ.ศ. 2545 และพระประธานประจำศาลาการเปรียญปางมารวิชัยซึ่งสร้างเมื่อ พ.ศ. 2533
ตะกรุด.
พระครูนนทสมณวัตร (หลวงปู่เหรียญ ถาวโร) อดีตเจ้าอาวาส ได้สร้างตะกรุดมากมาย มีตะกรุดพิศมรเล็ก ตะกรุดพิศมร 19 ตะกรุดแคล้วคลาด ตะกรุดสาริกา ตะกรุดจักรพรรดิ ตะกรุดสามกษัตริย์ ตะกรุดมหาอุด และตะกรุดโภคทรัพย์เป็นอาทิ
เอ็มแอลบีเดอะโชว์ 21

เอ็มแอลบีเดอะโชว์ 21  เป็นวิดีโอเกมแนวกีฬา พัฒนาโดยแซนดีเอโกสตูดิโอ และจัดจำหน่ายโดยโซนี่อินเตอร์แอ็กทีฟเอ็นเตอร์เทนเมนต์ ที่ได้สร้างจากเมเจอร์ลีกเบสบอล (MLB) โดยตัวเกมเป็นเกมที่สิบหกของแฟรนไชส์ "" ตัวเกมวางจำหน่ายในวันที่ 20 เมษายน 2021 โดยที่ตัวเกมจะเปิดให้เล่นก่อนในวันที่ 16 เมษายน 2021 โดยที่ Fernando Tatís Jr. ตำแหน่งช็อตสต็อปจากทีมซานดิเอโก ปาเดรส ได้รับเลือกให้เป็นดาราหน้าปกและเป็นผู้เล่นที่อายุน้อยที่สุดที่ได้รับเลือกด้วยวัยเพียงแค่ 22 ปี โดยเป็นครั้งแรกในซีรีส์เกมนี้ที่จะวางจำหน่ายบนคอนโซลตระกูลเอกซ์บอกซ์ เช่นเดียวกับเพลย์สเตชันที่มีการเล่นข้ามแพลตฟอร์มระหว่างกัน
วัดคลองขุนศรี

วัดคลองขุนศรี เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 3 บ้านคลองขุนศรี ตำบลขุนศรี อำเภอไทรน้อย จังหวัดนนทบุรี
วัดคลองขุนศรีตั้งวัดเมื่อวันที่ 9 มกราคม พ.ศ. 2452 มีนางทับเป็นผู้ถวายที่ดิน โดยหลวงพ่อมั่งเป็นผู้ดำเนินการสร้างและเป็นเจ้าอาวาสรูปแรก เดิมเป็นวัดที่อยู่ในเขตอำเภอบางเลน จังหวัดนครปฐม ต่อมาทางราชการได้โอนตำบลขุนศรีมาขึ้นกับจังหวัดนนทบุรี ในสมัยเจ้าอาวาสรูปที่ 6 (พระครูพ่วง ถิรจิตฺโต) ชาวบ้านเรียกว่า วัดขุนศรีเจริญราษฏร์ วัดได้รับพระราชทานวิสุงคามสีมาครั้งหลังเมื่อวันที่ 29 พฤศจิกายน พ.ศ. 2540
วัดมีพระพุทธรูปศักดิ์สิทธิ์ คือ "หลวงพ่อเป๋" ซึ่งสร้างขึ้นในสมัยพระอาจารย์มั่ง (เจ้าอาวาสรูปแรก) สันนิษฐานว่าคราวที่พระอาจารย์มั่งได้ขอบริจาคชนวนมวลสารและโลหะต่าง ๆ จากชาวบ้านในชุมชนตามกำลังศรัทธาเมื่อราว พ.ศ. 2460 เพื่อใช้ในการหล่อหลวงพ่อเป๋ เมื่อหล่อสำเร็จแล้ว ชนวนโลหะที่เหลือจากการหล่อนั้น ได้นำมาจัดสร้างเหรียญหล่อหลวงพ่อเป๋รุ่นแรกขึ้น เล่ากันว่ามีความศักดิ์สิทธิ์และอภินิหารในด้านแคล้วคลาด การค้าขายรุ่งเรือง โชคลาภ และเมตตามหานิยม
วัดสุคันธาวาส (จังหวัดสมุทรปราการ)

วัดสุคันธาวาส เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 8 บ้านคลองสุคันธ์ ตำบลบางบ่อ อำเภอบางบ่อ จังหวัดสมุทรปราการ ที่ดินที่ตั้งวัดมีเนื้อที่ 28 ไร่ 2 ตารางวา ที่ธรณีสงฆ์มีจำนวน 4 แปลง เนื้อที่ 271 ไร่ 2 งาน 89 ตารางวา
วัดสุคันธาวาสเดิมตั้งอยู่ในคลองสุคันธ์ ห่างจากที่ตั้งปัจจุบันประมาณ 25 เส้น หรือประมาณ 750 เมตร น่าจะสร้างขึ้นเมื่อประมาณ พ.ศ. 2324 ในปลายสมัยกรุงธนบุรี ต่อมาได้ย้ายวัดมาสร้างขึ้นใหม่ในที่ตั้งปัจจุบันเมื่อ พ.ศ. 2492 โดยพลเรือเอก สินธุ์ กมลนาวิน ร่วมดำเนินการกับประชาชน วัดได้รับพระราชทานวิสุงคามสีมาครั้งหลังเมื่อวันที่ 18 กุมภาพันธ์ พ.ศ. 2495 และได้ผูกพัทธสีมาเมื่อวันที่ 11 มีนาคม พ.ศ. 2498 วัดได้รับการยกย่องให้เป็นวัดพัฒนาตัวอย่างใน พ.ศ. 2514
ปูชนียวัตถุที่สำคัญของวัดคือ "หลวงพ่อโต" ซึ่งประดิษฐานอยู่ในอุโบสถ มีอายุเก่าแก่มากกว่า 200 ปี มีตลาดน้ำคลองพระองค์เจ้าไชยานุชิตตั้งอยู่ด้านหน้าวัด
ควอร์ไทล์

ในทางสถิติศาสตร์ ควอร์ไทล์  เป็นชนิดของควอนไทล์ ซึ่งแบ่งจำนวนข้อมูลออกเป็น 4 ส่วน ประมาณเท่า ๆ กัน ข้อมูลต้องเรียงจากน้อยไปมากเพื่อคำนวณหาควอร์ไทล์ ควอร์ไทล์คือรูปแบบหนึ่งของสถิติเชิงอันดับ มีควอร์ไทล์ 3 ตัวที่แบ่งข้อมูลเป็นสี่ส่วนดังนี้
รวมถึงค่ามากสุด และค่าน้อยสุดของข้อมูล (ซี่งก็เป็นควอร์ไทล์ด้วย) ทั้ง 3 ควอร์ไทล์ที่ได้กล่าวไว้ข้างบนบอกการสรุปตัวเลข 5 ตัวของข้อมูล การสรุปนี้เป็นสิ่งสำคัญในสถิติศาสตร์ เพราะสามารถบ่งบอกข้อมูลได้ทั้งจุดศูนย์กลาง และการกระจาย การรู้ควอร์ไทล์ที่ 1 และควอร์ไทล์ที่ 3 บ่งบอกข้อมูลให้ทราบว่าข้อมูลมีการกระจายตัวมากแค่ไหน และชุดข้อมูลจะเบ้ไปทางไหนทางหนึ่ง เพราะว่าควอร์ไทล์นั้นแบ่งจำนวนข้อมูลเท่า ๆ กัน พิสัยระหว่างควอร์ไทล์ข้าง ๆ โดยปกติจะไม่เท่ากัน (ต.ย. โดยปกติ "Q"3-"Q"2 ≠ "Q"2-"Q"1) พิสัยระหว่างควอร์ไทล์(IQR) ถูกนิยามไว้ว่าผลต่างระหว่างเปอร์เซนต์ไทล์ที่ 75 และ 25 หรือ "Q"3-"Q"1 ขณะที่ค่าต่ำสุดและค่าสูงสุดก็บอกการกระจายข้อมูล ควอร์ไทล์ที่ 1 และควอร์ไทล์ที่ 3 สามารถให้ข้อมูลที่ละเอียดขึ้นกับตำแหน่งของข้อมูลนั้น ๆ การมีอยู่ของค่าผิดปกติในข้อมูล และผลต่างของการกระจายระหว่างข้อมูลตรงกลาง 50% กับข้อมูลรอบนอก
วิธีการคำนวณ.
การกระจายข้อมูลแบบไม่ต่อเนื่อง.
สำหรับการกระจายข้อมูลแบบไม่ต่อเนื่อง ไม่มีวิธีหาควอร์ไทล์ที่ตายตัว
วิธีที่ 1.
วิธีนี้ถูกใช้โดย เครื่องคิดเลขแผนภาพกล่อง TI-83 และฟังก์ชัน "1-Var Stats" อีกทั้งสสวท. ก็นำวิธีนี้ไปใช้ในการสอนแผนภาพกล่อง
วิธีที่ 2.
ค่าที่หาจากวิธีนี้สามารถเรียกได้ว่า "Tukey's hinge" ดูเพิ่มที่มิดฮินจ์
วิธีที่ 4.
ถ้าเรามีชุดข้อมูลที่เรียงแล้ว <math>x_1,x_2...,x_n</math> เราสามารถคำนวณเพื่อหาควอนไทล์เชิงประจักษ์ที่ <math>p</math> ได้ถ้า <math>x_i</math> อยู่ในควอนไทล์ที่ <math>i/(n+1)</math> ถ้าเรากำหนดให้ส่วนจำนวนเต็มของ <math>a</math> โดย <math>[a]</math> แล้วฟังก์ชันควอนไทล์เชิงประจักษ์คือ 
<math>q (p) =x_{(k)}+\alpha (x_{(k+1)}-x_{(k)})</math>
เมื่อ <math>k = [p (n+1)]</math> และ <math>\alpha=p (n+1) -[p (n+1)]</math>
เพื่อที่จะหาควอร์ไทล์ที่ 1, 2, 3 ของชุดข้อมูล เราก็หา <math>q (0.25)</math>, <math>q (0.5)</math> และ <math>q (0.75)</math> ตามลำดับ
ตัวอย่างที่ 1.
ข้อมูลที่เรียงแล้ว: 6, 7, 15, 36, 39, 40, 41, 42, 43, 47, 49
ตัวอย่างที่ 2.
ข้อมูลที่เรียงแล้ว: 7, 12, 36, 39, 40, 41
จะสังเกตว่า ถ้าจำนวนข้อมูลเป็นจำนวนคู่ ทั้ง 3 วิธีแรกจะให้ผลที่เหมือนกัน
ปีเตอร์ แม็กร็อบบี

ปีเตอร์ แม็กร็อบบี (เกิด 31 มกราคม พ.ศ. 2486) เป็นนักแสดงชาวอเมริกันที่เกิดในสก็อตแลนด์ซึ่งเป็นที่รู้จักกันดีในบทบาทของ ป๊อป ป๊อป เจมิสัน ในภาพยนตร์สยองขวัญเรื่อง "The Visit" และ คุณพ่อพอล แลนทอม ในเรื่อง แดร์เดวิล ปี ค.ศ. 2015 รวมถึงบทบาทสมทบในซีรีส์ของทีเอ็นทีในนบท "The Alienist"
กอฟฟรีย์ แคนเตอร์ (นักแสดง)

กอฟฟรีย์ พอล แคนเตอร์  เป็นนักแสดงชาวอเมริกันและผู้ฝึกสอนด้านการแสดงชั่วคราว เขาเป็นที่รู้จักจากการรับบทเป็น มิตเชลล์ เอลลิสัน ในเรื่อง "แดร์เดวิล" และ "เดอะ พันนิชเชอร์" เขายังรับบทเป็น แฟรงค์ ในละครชุดของเน็ตฟลิกซ์เรื่อง "Maniac" รายการโทรทัศน์อื่น ๆ ได้แก่ Ambassador Thanwall ในมูลนิธิของแอปเปิลทีวี, Zip Betourney ใน"เดอะเรซิเดนท์" , "เดอะเดาซ์", "เดอะติก", "บูล", "มาดามซีเครตทารี", "เฮาส์ออฟการ์ด", "เดอะแบลกลิสต์", "ดิอเมริกัน", "Person of Interest", "แดเมจส์", "สแมช", "เดอะบิ๊กซี", "โซปรานอส", "บอร์ออฟเดด" และทั้งหมดของ "Law & Order's"
วัดพุทธภาวนาราม

วัดพุทธภาวนาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 4 บ้านตะกาด ตำบลท้ายบ้านใหม่ อำเภอเมืองสมุทรปราการ จังหวัดสมุทรปราการ ที่ดินที่ตั้งวัดมีเนื้อที่ 20 ไร่
วัดพุทธภาวนารามสร้างขึ้นเมื่อวันที่ 5 ธันวาคม พ.ศ. 2531 โดยมีผู้มีจิตศรัทธา 2 ตระกูล มีความประสงค์จะสร้างวัดขึ้นเพื่อถวายให้อยู่ในความอุปถัมภ์ของสมเด็จพระพุทธโฆษาจารย์ (ฟื้น ชุตินฺธโร) เจ้าอาวาสวัดสามพระยาวรวิหาร และเพื่อเป็นที่พำนักของพระภิกษุสงฆ์และสามเณร โดยได้บริจาคทรัพย์เท่า ๆ กันจาก 2 ตระกูล ตระกูลแรกคือ ตระกูลนายอิ่ม นางขันทอง นายเกษม นางสาวสุเขมา นุชประมูล อีกตระกูลคือ ตระกูลนางฉันทิพย์ กลิ่นโสภณ และญาติผู้ใหญ่พร้อมด้วยมิตรสหาย ได้รับอนุญาตตั้งวัดเมื่อวันที่ 18 กันยายน พ.ศ. 2532 ได้รับพระราชทานวิสุงคามสีมาเมื่อ พ.ศ. 2536
อาคารเสนาสนะได้แก่ อุโบสถ กว้าง 11 เมตร ยาว 32 เมตร เป็นอาคารคอนกรีตเสริมเหล็ก สร้างเมื่อ พ.ศ. 2534 ศาลาการเปรียญ กว้าง 20 เมตร ยาว 36 เมตร เป็นอาคารคอนกรีตเสริมเหล็กทรงจัตุรมุข 2 ชั้น สร้างเมื่อ พ.ศ. 2534 หอสวดมนต์ กว้าง 15 เมตร ยาว 20 เมตร เป็นอาคารคอนกรีตเสริมเหล็กใช้ครึ่งตึกครึ่งไม้ สร้างเมื่อ พ.ศ. 2535 กุฏิสงฆ์ จำนวน 16 หลัง เป็นอาคารครึ่งไม้ วิหาร กว้าง 20 เมตร ยาว 20 เมตร เป็นอาคารคอนกรีตเสริมเหล็ก สร้างเมื่อ พ.ศ. 2535 ศาลาอเนกประสงค์ กว้าง 15 เมตร ยาว 20 เมตร เป็นอาคารคอนกรีตเสริมเหล็กครึ่งตึกครึ่งไม้ สร้างเมื่อ พ.ศ. 2534 และศาลาบำเพ็ญกุศล สร้างด้วยคอนกรีตเหล็กทั้งหลัง
โช บย็อง-กยู

โช บย็อง-กยู (เกิด 23 เมษายน พ.ศ. 2539) เป็นนักแสดงชาวเกาหลีใต้ เขาเป็นที่รู้จักจากการแสดงในละครยอดนิยมเช่น "Sky Castle", "Hot Stove League" และ"เคาน์เตอร์ คนล่าปีศาจ" เขามีบทบาทหลักครั้งแรกในเรื่อง"เคาน์เตอร์ คนล่าปีศาจ"ในบทตัวละครชื่อ "โซ มุน"
ยู จุน-ซัง

ยู จุน-ซัง (อักษรโรมัน: Yoo Jun-sang; ; เกิด 28 พฤศจิกายน พ.ศ. 2512) เป็นนักแสดงและนักร้องชาวเกาหลีใต้ ยูเป็นที่รู้จักกันเป็นอย่างดีจากการแสดงในภาพยนตร์ของ Hong Sang-soo เรื่อง "Ha Ha Ha" (2010), "The Day He Arrives" (2011) และ "In Another Country" (2012) นอกจากนี้เขายังได้รับการยกย่องจากบทบาทสนับสนุนใน "Wide Awake" (2007) และ "Moss" (2010) และได้รับความนิยมใหม่ในปี ค.ศ. 2012 เนื่องจากละครโทรทัศน์เรื่อง "My Husband Got a Family" นอกเหนือจากภาพยนตร์และโทรทัศน์แล้วยูยังมีบทบาทในละครเพลงโดยเฉพาะใน "The Three Musketeers", "Jack the Ripper" และ "The Days"
จูราสสิค เวิลด์ ค่ายครีเทเชียส

จูราสสิค เวิลด์ ค่ายครีเทเชียส  เป็นละครชุดทางโทรทัศน์สตรีมมิ่งนิยายวิทยาศาสตร์แอ็คชั่นผจญภัยสัญชาติอเมริกันที่พัฒนาโดย แซค สเตนท์ซ จากนวนิยายเรื่อง จูราสสิค พาร์ค โดย ไมเคิล ไครช์ตัน ซีรีส์นี้เปิดตัวในเน็ตฟลิกซ์เมื่อวันที่ 18 กันยายน พ.ศ. 2563 ซึ่งเป็นส่วนหนึ่งของแฟรนไชส์ จูราสสิค พาร์ค และมีกำหนดฉายก่อน, ระหว่าง และหลังเหตุการณ์ของภาพยนตร์เรื่อง "จูราสสิค เวิลด์" นำแสดงโดย พอล-มิเกล วิลเลียมส์, ฌอน เกียมโบรน, คัวซาร์ โมฮัมเหม็ด, เจนนา ออร์เทกา, ไรอัน พอตเตอร์ และ ไรนี โรดิเกรซ เป็นวัยรุ่นหกคนที่ติดเกาะอิสลานูบลาร์หลังจากที่ไดโนเสาร์หลายตัวหนีออกจากกรง ร่วมแสดงสมทบโดย จามีลา จามิล, เกว็น โพเวลล์, สเตฟานี บีทริซ, แบรดลีย์ วิตฟอร์ด และ แอนกัส แซมพ์สัน และซีรีส์เรื่องนี้ประพันธ์ดนตรีประกอบโดย ลีโอ ไบเรนเบิร์ก
การตรวจพันธุกรรม

การตรวจพันธุกรรมเป็นการตรวจที่ทำเพื่อหาการเปลี่ยนแปลงในลำดับดีเอ็นเอหรือโครงสร้างของโครโมโซม อาจรวมไปถึงการตรวจสิ่งที่เป็นผลมาจากการเปลี่ยนแปลงของรหัสพันธุกรรม เช่น การตรวจวิเคราะห์อาร์เอ็นเอ ซึ่งเป็นผลผลิตของการแสดงออกของยีน หรือการตรวจวิเคราะห์ทางชีวเคมีเพื่อวัดปริมาณของโปรตีนผลลัพธ์ชนิดใดชนิดหนึ่ง ในทางการแพทย์นั้นการตรวจพันธุกรรมสามารถใช้วินิจฉัยหรือวินิจฉัยแยกโรคทางพันธุกรรมที่สงสัยได้ ใช้ทำนายความเสี่ยงต่อการเกิดโรคหรือภาวะบางอย่างได้ และใช้ตรวจเพื่อนำข้อมูลไปประกอบการตัดสินใจเลือกแนวทางการรักษาโรคในกลุ่มบุคคลที่มีลักษณะทางพันธุกรรมอย่างใดอย่างหนึ่งได้ นอกจากทางการแพทย์แล้วการตรวจพันธุกรรมยังสามารถนำไปใช้ในการตรวจความเป็นเครือญาติ เช่น ตรวจพิสูจน์ความเป็นพ่อลูก หรือตรวจเพื่อนำไปเปรียบเทียบฐานข้อมูลเพื่อวิเคราะห์เชื้อสายบรรพบุรุษของผู้รับการตรวจก็ได้ การตรวจพันธุกรรมในพืชและสัตว์ก็อาจมีประโยชน์ในลักษณะเดียวกันกับการตรวจในมนุษย์ (เช่น การตรวจความเป็นเครือญาติ หาบรรพบุรุษ วินิจฉัยหรือทำนายโรคทางพันธุกรรม เป็นต้น) เพื่อนำข้อมูลไปประกอบการคัดเลือกพันธุ์ หรือเพื่อประกอบการเพิ่มความหลากหลายทางพันธุกรรมในกลุ่มประชากรที่เสี่ยงต่อการสูญพันธุ์ เป็นต้น
พิสัย

ในสถิติศาสตร์ พิสัย  ของชุดข้อมูลคือ ผลลบระหว่างค่ามากสุดและค่าน้อยสุด สามารถให้รายละเอียดคร่าวๆ ของผลลัพธ์ก่อนที่จะดูมันจริงๆ ผลต่างนี้เฉพาะเจาะจง พิสัยของชุดข้อมูล คือผลลัพธ์จากการลบ จำนวนที่น้อยที่สุดออกจากจำนวนที่มากที่สุด
แดฆแมฮ์

แดฆแมฮ์  หรือ หอคอยแห่งความเงียบงัน  เป็นสิ่งก่อสร้างวงกลมยกสูงที่สร้างขึ้นในศาสนาโซโรอัสเตอร์เพื่อใช้เกี่ยวข้องกับการนำเครื่องในออกจากร่างของศพ (excarnation) อันเป็นส่วนหนึ่งของพิธีศพแบบโซโรอัสเตอร์ หอคอยแดฆแมฮ์มีไว้เพื่อทิ้งร่างของศพไว้ในที่เปิดเพื่อให้นกกินซาก โดยทั่วไปคือ แร้งมากินร่าง
พิธีกรรมทิ้งศพของโซโรอัสเตอร์นั้นพบหลักฐานย้อนกลับไปถึงกลางศตวรรษที่ห้าก่อนคริสตกาลดังปรากฏใน "ฮิโตรีส" ของเฮโรโดตุส ในขณะที่การสร้างสิ่งก่อสร้างขึ้นมาล้อมรอบนั้นปรากฏการบันทึกครั้งแรกในต้นศตวรรษที่เก้า เหตุผลเชิงความเชื่อของการทิ้งศพให้แร้งกินนั้นเพื่อเป็นการป้องกันไม่ให้สัมผัสกับโลก น้ำ และไฟ สามสิ่งซึ่งในศาสนาโซโรอัสเตอร์เชื่อถือว่าศักดิ์สิทธิ์
ความเชื่อ.
ธรรมเนียมโซโรอัสเตอร์เชื่อว่าศพหรือร่างของผู้เสียชีวิต (รวมถึงเส้นผมที่ถูกตัดและเล็บที่ถูกตัด) เป็น "แนซู" (nasu) อันคือสิ่งไม่สะอาดหรือเป็นมลพิษ โดยเฉพาะอย่างยิ่ง ปิศาจแห่งศพ (ภาษาอเวสตะ: "แนซูแดวา") เชื่อกันว่าจะเข้าสู่ร่างผู้ตายทันทีและทำให้ทุกสิ่งที่มันเข้าไปสิงปนเปื้อน 
ดังนั้น เพื่อไม่ให้เป็นการก่อความโสโครกให้กับสิ่งศักดิ์สิทธิ์สามประการของโซโรอัสเตอร์คือ น้ำ, ดิน, ไฟ (ดูเพิ่มที่ แซม และ อะตาร์ ตามลำดับ) ศพจะถูกทิ้งไว้บนยอดของหอคอยให้ถูกแสงแดดและถูกกัดกินโดยสุนัขป่าและนกแร้ง เพื่อเป็นการป้องกันไม่ให้ไปปนเปื้อนสิ่งอันศักดิ์สิทธิ์ทั้งสามประการ
เปลือกโลกภาคพื้นสมุทร

เปลือกโลกภาคพื้นสมุทร เป็นเปลือกแข็งชั้นนอกสุดที่เป็นฐานแก่มหาสมุทร แบ่งเป็น เปลือกโลกภาคพื้นสมุทรชั้นบน ประกอบด้วยหินละลายรูปหมอนและผนังที่ซับซ้อน กับ เปลือกโลกภาคพื้นสมุทรชั้นล่าง ประกอบด้วยหินทรอกโทไลต์ หินแกบโบรและหินคูมูเลต เปลือกโลกทอดตัวอยู่เหนือเนื้อโลกชั้นบนที่มีลักษณะแข็ง เปลือกโลกและชั้นเนื้อโลกแข็งรวมกันเป็นธรณีภาค
เปลือกโลกภาคพื้นสมุทรส่วนใหญ่ประกอบด้วยหินเมฟิกและหินไซมาที่อุดมไปด้วยเหล็กและแมกนีเซียม เปลือกโลกภาคพื้นสมุทรบางกว่าเปลือกโลกภาคพื้นทวีปมาก โดยทั่วไปมีความหนาเฉลี่ยน้อยกว่า 10 กิโลเมตร มีความหนาแน่นเฉลี่ยประมาณ 3.0 กรัมต่อลูกบาศก์เซนติเมตร มากกว่าเปลือกโลกภาคพื้นทวีปที่มีความหนาแน่นเฉลี่ยอยู่ที่ 2.7 กรัมต่อลูกบาศก์เซนติเมตร
วัดคลองชวดลากข้าว

วัดคลองชวดลากข้าว เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 16 บ้านวัดใหม่ ตำบลบางพลีใหญ่ อำเภอบางพลี จังหวัดสมุทรปราการ ที่ดินที่ตั้งวัดมีเนื้อที่ 9 ไร่ โฉนดที่ดินเลขที่ 2057
วัดคลองชวดลากข้าวได้รับอนุญาตให้สร้างเมื่อวันที่ 24 พฤษภาคม พ.ศ. 2521 โดยมีนายสุข สังข์คง เป็นผู้ถวายที่ดินและดำเนินการสร้างวัด กระทรวงศึกษาธิการได้ประกาศตั้งเป็นวัดเมื่อวันที่ 23 พฤศจิกายน พ.ศ. 2525 ได้ชื่อตามท้องที่ตั้งวัด และได้รับพระราชทานวิสุงคามสีมาเมื่อวันที่ 1 พฤศจิกายน พ.ศ. 2533 เขตวิสุงคามสีมากว้าง 30 เมตร ยาว 60 เมตร เจ้าอาวาสนับตั้งแต่เริ่มสร้างวัดขึ้นเมื่อ พ.ศ. 2520 เป็นต้นมา 
พื้นที่วัดเป็นที่ราบลุ่ม แวดล้อมไปด้วยที่เอกชนและคลอง อาคารเสนาสนะในวัดได้แก่ อุโบสถ มีพระประธานนามว่า "หลวงพ่อชนะชัย" หน้าตักกว้าง 3 ศอก 9 นิ้ว สูง 3 เมตร อัญเชิญมาจากจังหวัดสุพรรณบุรี กุฏิสงฆ์ จำนวน 2 หลัง ส่วนมากเป็นอาคารคอนกรีตเสริมเหล็ก ศาลาการเปรียญ กว้าง 12 เมตร ยาว 24 เมตร สร้างเมื่อ พ.ศ. 2521 ศาลากลางน้ำ 1 หลัง และศาลาท่าน้ำ 1 หลัง
วัดโสธรนิมิตต์

วัดโสธรนิมิตต์ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 6 บ้านคลองหลวง 2 ตำบลท้ายบ้านใหม่ อำเภอเมืองสมุทรปราการ จังหวัดสมุทรปราการ ที่ดินที่ตั้งวัดมีเนื้อที่ 8 ไร่ 2 งาน 31 ตารางวา ปัจจุบันพระครูโกศลพัฒนากร (สุวิชชา ปญฺญาทีโป) ดำรงตำแหน่งเจ้าอาวาส
วัดโสธรนิมิตต์ได้รับอนุญาตให้สร้างวัดเมื่อวันที่ 14 ตุลาคม พ.ศ. 2519 โดยมีนางแม้น บุญประคอง และนางสนอง เล้าพานิช บริจาคที่ดิน และนายอุดม บุญประคอง บุตรนางแม้น ดำเนินการสร้างวัด ต่อมาเมื่อสร้างวัดเสร็จ กระทรวงศึกษาธิการได้ประกาศตั้งเป็นวัดเมื่อวันที่ 25 มีนาคม พ.ศ. 2520 วัดได้รับพระราชทานวิสุงคามสีมาครั้งหลังเมื่อวันที่ 18 ธันวาคม พ.ศ. 2557
เดิมชาวบ้านในละแวกนั้นเรียกวัดโสธรนิมิตต์ว่า สำนักสงฆ์สะแกล้ม บางครั้งเรียกว่า วัดสะแกล้ม เนื่องจากพื้นที่บริเวณวัดนอกจากจะเป็นที่ลุ่มแล้วยังเป็นป่าสะแกจำนวนมาก บางครั้งชาวบ้านละแวกใกล้เคียงก็เรียก วัดสะพานคู่ ตามซอยเข้าวัดมีสะพานคู่กัน สำหรับชื่อปัจจุบันของวัด สมเด็จพระสังฆราชได้ประทานนามว่า "วัดโสธรนิมิตต์" เนื่องจากนางแม้นเห็นนิมิตเป็นพระพุทธโสธร จึงเกิดศรัทธาสร้างวัดขึ้น
วัดราษฎร์บำรุง (จังหวัดสมุทรปราการ)

วัดราษฎร์บำรุง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 1 บ้านตาเจี่ย ตำบลบางปู อำเภอเมืองสมุทรปราการ จังหวัดสมุทรปราการ
วัดราษฎร์บำรุงก่อตั้งเมื่อ พ.ศ. 2454 เดิมบริเวณที่ตั้งวัดเป็นป่าแสมชายเลน น้ำทะเลท่วมทุกครึ่งเดือน ไม่สะดวกในการเดินทางไปบำเพ็ญกุศล ต่อมานายช้อย บานชื่น พร้อมญาติพี่น้องได้บริจาคที่ดินให้สร้างวัด โดยได้นิมนต์หลวงปู่บุตร วัดใหญ่บางปลากด และพระสินธ์ วัดบางด้วนนอก มารับถวายที่ดิน และได้มาฉันเพลทุกวันพระในพรรษา ต่อมานางแฉ่ง ลือชา ได้นำเสามาถวาย จึงได้ปลูกศาลามุงจาก และมีพระฉ่ำมาอยู่จำพรรษา ใน พ.ศ. 2518 สมเด็จพระนางเจ้าสิริกิติ์ พระบรมราชินีนาถ เสด็จพระราชดำเนินมาทรงเป็นประธานยกช่อฟ้าอุโบสถ ต่อมาใน พ.ศ. 2521 สมเด็จพระบรมโอรสาธิราชฯ สยามมกุฎราชกุมาร เสด็จพระราชดำเนินแทนพระองค์มาทรงตัดลูกนิมิตผูกพัทธสีมา วัดได้รับพระราชทานวิสุงคามสีมาเมื่อวันที่ 10 พฤศจิกายน พ.ศ. 2515 เขตวิสุงคามสีมากว้าง 30 เมตร ยาว 50 เมตร
ในระยะแรกวัดมีชื่อเรียกว่า วัดคลองตาเจี่ย หรือ วัดจีนเจี่ย เพราะตั้งอยู่ที่คลองตาเจี่ยซึ่งมีชาวจีนชื่อ "เจี่ย" ตั้งบ้านอยู่ ชาวบ้านรู้จักกันดีจึงเรียกขานกันอย่างนั้น วัดได้เปลี่ยนชื่อมาเป็น "วัดราษฎร์บำรุง" เมื่อ พ.ศ. 2483
ในช่วงวันสงกรานต์ ชาวชุมชนคลองตาเจี่ยมีประเพณีการเล่นหมากรุกคนบริเวณวัดราษฎร์บำรุง ชาวบ้านจะช่วยกันแต่งตัวและแต่งหน้าตามลักษณะของตัวหมากรุกต่าง ๆ เช่น ตัวเบี้ย ตัวม้า ตัวเรือ เป็นต้น
วัดอู่ตะเภา (กรุงเทพมหานคร)

วัดอู่ตะเภา เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงลำผักชี เขตหนองจอก กรุงเทพมหานคร มีเนื้อที่ 17 ไร่ 2 งาน อาณาเขตทิศเหนือยาว 4 เส้น ติดต่อกับลำรางอู่ตะเภา ทิศตะวันออกยาว 5 เส้น 7 วา ติดต่อกับคลองอู่ตะเภา ทิศใต้ยาว 2 เส้น และทิศตะวันตกยาว 5 เส้น 8 วา ปัจจุบันพระครูสีลพลาธร (มานพ) ดำรงตำแหน่งเจ้าอาวาส
วัดอู่ตะเภาได้รับอนุญาตให้สร้างวัดเมื่อวันที่ 16 มีนาคม พ.ศ. 2410 โดยนายทิศได้บอกบุญรวบรวมเงินเพื่อซื้อที่ดินสร้างวัด สันนิษฐานกันว่าแต่เดิมบริเวณวัดน่าจะเป็นอู่เรือ เพราะในช่วงเริ่มสร้างวัดนั้นได้พบเสากระโดงเรือสำเภา เมื่อสร้างวัดเสร็จก็ตั้งชื่อว่า "วัดอู่ตะเภา" ตามที่ตั้งวัดซึ่งอยู่ติดกับคลองอู่ตะเภา วัดได้รับพระราชทานวิสุงคามสีมาเมื่อวันที่ 5 เมษายน พ.ศ. 2517 เขตวิสุงคามสีมากว้าง 40 เมตร ยาว 80 เมตร และได้ประกอบพิธีผูกพัทธสีมาเมื่อวันที่ 17 กุมภาพันธ์ พ.ศ. 2518 ด้านการศึกษา วัดได้เปิดสอนโรงเรียนพระปริยัติธรรมตั้งแต่ พ.ศ. 2476
อาคารเสนาสนะได้แก่ อุโบสถ กว้าง 7 เมตร ยาว 21 เมตร สร้างเมื่อ พ.ศ. 2517 มีกำแพงล้อมรอบสี่ด้าน ภายในประดิษฐานพระประธาน หน้าตักกว้าง 1.17 เมตร สูง 1.28 เมตร พระศรีอริยเมตไตรย สร้างเมื่อ พ.ศ. 2477 พระพุทธชินราชจำลอง และพระพุทธรูปสมัยรัตนโกสินทร์ 6 องค์ ศาลาการเปรียญ กว้าง 16 เมตร ยาว 24 เมตร สร้างเมื่อ พ.ศ. 2498 กุฏิสงฆ์ จำนวน 11 หลัง หอสวดมนต์ทรงไทยประยุกต์ 2 หลัง
กลุ่มอาการบราวน์-เซกวอร์ด

กลุ่มอาการบราวน์-เซกวอร์ด (ออกเสียงแบบภาษาอังกฤษ) หรือ กลุ่มอาการบราวน์-เซการ์ (ออกเสียงแบบภาษาฝรั่งเศส)  หรือ อัมพาตครึ่งซีกบราวน์-เซกวอร์ด , อัมพาตบราวน์-เซกวอร์ด , กลุ่มอาการอัมพาตร่างกายท่อนล่างครึ่งซีก  โรคสันหลังเกิดอัมพาตครึ่งซีกและอัมพาตร่างกายท่อนล่างครึ่งซีก  และ อัมพาตครึ่งซีกท่อนล่างเหตุสันหลัง  เกิดจากความเสียหายที่ครึ่งหนึ่งของไขสันหลัง (hemisection) ส่งผลให้เกิดอาการอัมพาตและสูญเสียโปรปิโอเซปชั่นที่ข้างเดียวกันกับที่เกิดการบาดเจ็บ (ipsilateral) และการสูญเสียความรู้สึกและการรับรู้อุณหภูมิที่ด้านตรงข้ามกับที่เกิดการบาดเจ็บ (contralateral) ชื่ออาการนั้นตั้งตามนักสรีระวิทยาชาวมอริเชียส ชาลส์-เอดูเวิร์ด บราวน์-เซกวอร์ด (Charles-Édouard Brown-Séquard) ผู้ซึ่งเขียนอธิบายอาการนี้ครั้งแรกในปี 1850
การเสียหายครึ่งหนึ่งของไขสันหลังส่งผลให้โครงสร้างสามประการเสียหาย คือ วิถีมอเตอร์นิวรอนบนหลักของคอร์ทิโคสไปนอลแทร็กต์, ฟาสซิคูลัสกราซิลิส หรือ ฟาสซิคูลัสคิวเนตัสในดอร์ซอลคอลัมน์หนึ่งหรือทั้งคู่ และสไปนอธาลามิกแทร็กต์ ซึ่งส่งผลให้เกิดความเสียหายของ (dorsal column)
วัดหงษ์ทอง (จังหวัดนนทบุรี)

วัดหงษ์ทอง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมฝั่งตะวันออกของแม่น้ำเจ้าพระยา ในหมู่ที่ 3 บ้านหงษ์ทอง ตำบลบางพูด อำเภอปากเกร็ด จังหวัดนนทบุรี ปัจจุบันพระครูกิตติเขมาภิรม (ประจวบ ตินตะโมระ) ดำรงตำแหน่งเป็นเจ้าอาวาส
วัดหงษ์ทองเป็นวัดโบราณ สร้างมาตั้งแต่สมัยกรุงศรีอยุธยาตอนปลาย และปล่อยทิ้งร้างไปเมื่อครั้งเสียกรุงศรีอยุธยา เมื่อชาวมอญเข้ามาอยู่ในบริเวณนี้อีกครั้งใน พ.ศ. 2377 ก็ปรับปรุงฟื้นฟูวัดขึ้นมาอีกครั้งและสร้างเจดีย์มอญองค์ใหญ่ไว้หลังวัด ชื่อของวัดเกี่ยวข้องกับตำนานมอญที่เกี่ยวข้องกับพระพุทธเจ้าและหงส์ซึ่งมีมานานกว่า 2,500 ปี ชาวมอญจึงนิยมนำคำที่เกี่ยวข้องกับหงส์มาใช้ในชื่อบ้านเมืองและสถานที่สำคัญเพื่อความเป็นสิริมงคล วัดได้รับพระราชทานวิสุงคามสีมาเมื่อวันที่ 12 มีนาคม พ.ศ. 2518
อาคารเสนาสนะประกอบด้วยอุโบสถ สร้างเมื่อ พ.ศ. 2518 เป็นอาคารคอนกรีตเสริมเหล็ก ภายในอุโบสถประดิษฐานพระประธาน เป็นพระพุทธรูปปางมารวิชัย และมีพระพุทธบาทจำลอง ขุดพบเมื่อ พ.ศ. 2526 ศาลาการเปรียญ เป็นอาคารคอนกรีตเสริมเหล็กทรงไทยชั้นเดียว หอสวดมนต์ สร้างเมื่อ พ.ศ. 2540 เป็นอาคารคอนกรีตเสริมเหล็กทรงไทยประยุกต์ 2 ชั้น กุฏิสงฆ์ เป็นอาคารครึ่งตึกครึ่งไม้ วิหาร เป็นอาคารคอนกรีตเสริมเหล็ก และศาลาบำเพ็ญกุศล สร้างด้วยคอนกรีตเสริมเหล็ก
วัดช่องลม (จังหวัดนนทบุรี)

วัดช่องลม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 4 บ้านช่องลม ตำบลบ้านใหม่ อำเภอปากเกร็ด จังหวัดนนทบุรี เบอร์โทรศัพท์ 086-343-9718
วัดช่องลมสร้างชึ้นเมื่อราว พ.ศ. 2312 ในสมัยกรุงธนบุรี เล่ากันว่าเดิมได้ตั้งชื่อว่า วัดช้างล้ม ตามชื่อคลองสายหนึ่ง ด้วยในสมัยต้นกรุงศรีอยุธยา พระเจ้าอู่ทองได้ทรงยกพลมาตามแม่น้ำเจ้าพระยา ช้างศึกตัวหนึ่งเกิดล้ม (ตาย) ขณะกำลังว่ายข้ามน้ำบริเวณคลองสายนั้น (ปัจจุบันคลองสายนั้นมีชื่อว่า "คลองวัดช่องลม" มีสภาพตื้นเขิน แต่ยังเหลือสภาพคลองให้เห็น) เมื่อเวลาผ่านไปชื่อจึงเพี้ยนมาเป็น "วัดช่องลม" ส่วนวัดก็ทรุดโทรมลงไป เพิ่งจะฟื้นคืนกลับได้รับพระราชทานวิสุงคามสีมาเมื่อวันที่ 6 กรกฎาคม พ.ศ. 2472 โดยมีเจ้าอาวาสติดต่อกันมาคือ หลวงปู่เวิ่น หลวงปู่แจ่ม พระครูนนทโสภิตหรือหลวงพ่อเงิน (พ.ศ. 2482–2529) พระครูประโชติจันทวิมล (พ.ศ. 2530–2545) พระครูสังฆรักษ์บุญญาวัตน์ (พ.ศ.2545-2563)พระครูปลัดสมพร (พ.ศ.2563-2565) พระครูสมุห์พรศักดิ์ ติสฺสวํโส (เจ้าอาวาสรูปปัจจุบัน)
สิ่งโดดเด่นในวัด ได้แก่ พระพุทธรูปประทับยืนปูนปั้นสีทองปางประทานพร ตั้งอยู่ริมแม่น้ำเจ้าพระยา วัดมีเสาหงส์อันเป็นสัญลักษณ์ของวัดมอญ ภายในอุโบสถประดิษฐานพระประธาน ปางมารวิชัยซึ่งสร้างเลียนแบบศิลปะอยุธยา โดยมีพระอัครสาวก 2 องค์ นั่งคุกเข่าประนมหัตถ์อยู่ด้านหน้า มณฑปจัตุรมุขเป็นที่ประดิษฐานพระพุทธรูปปางมารวิชัยและรูปหล่อเกจิอาจารย์ต่าง ๆ
จอช สแตมเบิร์ก

จอชัว คอลลินส์ สแตมเบิร์ก (เกิด 4 มกราคม พ.ศ. 2513) เป็นนักแสดงชาวอเมริกัน เขาเป็นนักแสดงประจำในซีรีส์แนวชีวิต-ตลกเรื่อง "Drop Dead Diva" ตั้งแต่ปี ค.ศ.2009-2012 และต่อมามีบทบาทสมทบในเรื่อง "Parenthood" (2013–14) และ "The Affair" (2014–17)
เอ็มมา คอลฟีลด์

เอ็มมา คอลฟีลด์ ฟอร์ด (ชื่อเกิด Emma M. Chukker; เกิด 8 เมษายน พ.ศ. 2516) เป็นนักแสดงหญิงชาวอเมริกันที่รู้จักกันในบทบาท Anya Jenkins ในซีรีส์โทรทัศน์เรื่อง "มือใหม่ปราบผี" (1998–2003) รับบท Susan Keats เป็นคนรักของ แบรนดอน วอลช์ ในซีรีส์โทรทัศน์เรื่อง "Beverly Hills, 90210" บทบาทในภาพยนตร์ของเธอ ได้แก่ "Darkness Falls" (2003) และ "ไทเมอร์" (2009)
วัดหนองพะอง (จังหวัดสมุทรสาคร)

วัดหนองพะอง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 7 บ้านหลักสี่ ตำบลสวนหลวง อำเภอกระทุ่มแบน จังหวัดสมุทรสาคร ที่ดินตั้งวัดมีเนื้อที่ 15 ไร่ 1 งาน 57 ตารางวา บริเวณวัดยังมีตลาดน้ำหนองพะอง
วัดหนองพะองสร้างขึ้นเมื่อประมาณ พ.ศ. 2425 ชาวบ้านเรียกว่า วัดใหม่หนองพะอง โดยนางเปาะ จุลสิงห์ เป็นผู้ถวายที่ดินให้สร้างวัด ต่อมานายไล้และนางเพี้ยน คุณรักษา ได้ถวายเพิ่มขึ้นอีก พระบาทสมเด็จพระจุลจอมเกล้าเจ้าอยู่หัวและสมเด็จพระศรีพัชรินทราบรมราชินีนาถ พระบรมราชชนนีพันปีหลวง เสด็จพระราชดำเนินทางชลมารคมาขึ้นพักที่ศาลาท่าน้ำของวัด ในกาลนั้นได้โปรดเกล้าฯ พระราชทานทรัพย์ส่วนพระองค์เพื่อสร้างอุโบสถเป็นจำนวนเงินห้าร้อยบาทถ้วน วัดได้รับพระราชทานวิสุงคามสีมาเมื่อ พ.ศ. 2493 เขตวิสุงคามสีมากว้าง 40 เมตร ยาว 80 เมตร 
อาคารเสนาสนะประกอบด้วยอุโบสถ กว้าง 15.50 เมตร ยาว 29 เมตร สร้างเมื่อ พ.ศ. 2437 เป็นอาคารคอนกรีตเสริมเหล็ก ภายในประดิษฐานพระประธาน เป็นพระพุทธรูปปูนปั้นปางขัดสมาธิเพชร สร้างเมื่อ พ.ศ. 2437 ศาลาการเปรียญ กว้าง 14 เมตร ยาว 40 เมตร สร้างเมื่อ พ.ศ. 2506 เป็นอาคารครึ่งตึกครึ่งไม้ มีพระประธานเป็นพระพุทธรูปเนื้อทองเหลือง สร้างเมื่อ พ.ศ. 2506 กุฏิสงฆ์ จำนวน 3 หลัง เป็นอาคารครึ่งตึกครึ่งไม้ วิหาร กว้าง 9 เมตร ยาว 11 เมตร เป็นอาคารคอนกรีตเสริมเหล็ก สร้างเมื่อ พ.ศ. 2525 ศาลาอเนกประสงค์ กว้าง 13 เมตร ยาว 21 เมตร สร้างเมื่อ พ.ศ. 2543 เป็นอาคารคอนกรีตเสริมเหล็ก ศาลาบำเพ็ญกุศล จำนวน 1 หลัง สร้างด้วยคอนกรีตเสริมเหล็ก
แพรววณิชยฐ์ เรืองทอง

แพรววณิชยฐ์ เรืองทอง (เกิด 27 ธันวาคม พ.ศ. 2535) ชื่อเล่น แพรว เป็นนางงามชาวไทย เป็นมิสซูปราเนชันแนลไทยแลนด์ เคยเข้าร่วมประกวดเวทีมิสไทยแลนด์เวิลด์, มิสยูนิเวิร์สไทยแลนด์
การประกวด.
นางสาวถิ่นไทยงาม 2561.
ในการประกวด นางสาวถิ่นไทยงาม 2561 แพรวสามารถคว้าตำแหน่ง รองชนะเลิศอันดับ 1 มาครอง
มิสไทยแลนด์เวิลด์ 2018.
ในการประกวด มิสไทยแลนด์เวิลด์ 2018 แพรวสามารถคว้าตำแหน่ง รองชนะเลิศอันดับ1 มาครอง
มิสยูนิเวิร์สไทยแลนด์ 2563.
แพรวได้เข้าร่วมประกวด มิสยูนิเวิร์สไทยแลนด์ 2563 และได้รับตำแหน่ง รองชนะเลิศอันดับดับ3 
มิสซูปราเนชันแนลไทยแลนด์ 2022.
แพรวได้ตัดสินใจทำตามความฝันในการเป็นนางงามของเธออีกครั้ง ด้วยการตัดสินใจสมัครเข้าร่วมประกวด มิสซูปราเนชันแนลไทยแลนด์ 2022 และเธอก็สามารถคว้ามงกุฎชนะเลิศมาได้และจะเป็นตัวแทนประเทศไทยในการประกวด มิสซูปราเนชันแนล 2022 ที่ประเทศโปแลนด์ 
มิสซูปราเนชันแนล 2022.
แพรวเป็นตัวแทนประเทศไทยในการเข้าร่วมประกวด มิสซูปราเนชันแนล 2022 ในเดือนกรกฎาคม ณ ประเทศโปแลนด์ โดยแพรวได้ตำแหน่งรองอันดับที่ 1
มิสยูนิเวิร์สกรุงเทพมหานคร 2025.
แพรวชนะเลิศในการประกวด มิสยูนิเวิร์สกรุงเทพมหานคร 2025 ทําให้ได้เป็นตัวแทนจังหวัดกรุงเทพมหานคร ไปประกวดมิสยูนิเวิร์สไทยแลนด์ 2568
มิสยูนิเวิร์สไทยแลนด์ 2568.
แพรววณิชยฐ์ ได้เป็นตัวแทนของ กรุงเทพมหานคร ในการประกวด มิสยูนิเวิร์สไทยแลนด์ 2568 และได้รับรางวัลรองชนะเลิศอันดับ 1